Qüdrət Həsənquliyevdən İrana anlamlı mesaj: “Heç kimi elə-belə tutmurlar” – ILK XƏBƏR\n-Qüdrət bəy, parlament yeni tərkibdə fəaliyyətə başladı. Sonnövbədənkənar seçkilərdən əvvəl insanlarda Milli Məclisin tərkibində ciddi dəyişikliklər olacağına inam vardı. Çünki MM zamanın çağırışılarına cavab vermədiyi arqumentilə özünü buraxmış və növbədənkənar seçkilərə getmişdi. Bu da hər kəsdə tamamilə fərqli insanlardan təşəkkül tapan parlament formalaşacağına inam yaratmışdı. Seçki bitdikdən sonra isə sanki ictimaiyyətin ümidi doğrulmadı. Nə düşünürsünüz bu barədə? Seçki nəyə lazım idi və gözləntilər reallaşdımı?\n-Əlverişli parlament təkcə nəsə həyata keçirmək üçün yaradılmır. Həm də xarici təsirdən uzaq bir parlament formalaşdırmaq milli təhlükəsizliyimiz üçün çox vacibdir. Çünki ali dövlət hakimiyyətinin əsas qanadlarından biri parlamentdir. Xarici təsir altında olan parlament dövlətimizin gələcəyi üçün böyük problemlər yarada bilər. Bilirsiniz ki, Azərbaycan kimi balaca ölkələrdə regionun, dünyanın böyük güclərinin maraqları toqquşur və onların Azərbaycanda müəyyən maraqları var. Adətən, bizim siyasi partiyalar seçkiyə hazırlaşdığı kimi, onlar da hazırlaşırlar və burada onlar «proxy» tərəfdarlarını (“5-ci kolon” da adlandırırıq) işə salırlar və onlardan öz siyasi məqsədləri üçün istifadə edirlər. Hökumət də gözlənilməzlik faktorundan istifadə edərək, seçkiləri qabağa çəkdi. Ehtimal olunsa da heç kim gözləmirdi ki, növbəti seçkilərə 10 ay qalmış bu cür qərar verilə bilər. Hakimiyyət də bu gözlənilməzlik faktorundan istifadə edərək, özü üçün ən əlverşli vaxtda növbədənkənar seçki keçirdi. Onu da nəzərə aldılar ki, “proxy” partiyalar ( “fit müxalifəti” də deyirik) 19 oktyabrda razılaşdırılmamış aksiyaya can atmaqla biabırçı formada məğlub olmuşdular.\n-Çox təəssüf ki, başım seçkilərə qarışmışdı, İran parlamentini çox da ciddi izləyə bilməmişəm, amma sizin saytınızın daimi oxucusu kimi, oradan müəyyən informasiyalar alıram. Bilirsiniz, Azərbaycana qarşı həmişə İrandakı fars millətçilərinin, şovinistlərin mənfi münasibəti olub. Azərbaycana qarşı həmişə gözdənsalma kompaniyası aparılıb. Dövlət səviyyəsində deyirlər ki, biz dostuq, qardaşıq, amma reallıqda başqa addımlar atılır. Parlamentin açılış iclasında ölkə prezidenti cənab İlham Əliyev nə söylədi? Dedi ki, “biz dağıdılmış məscidlərimizin şəkilərini, bunları əks etdirən video çarxları dünya ictimaiyyətinə, İslam dünyasına göstərməliyik”. Özünə müsəlman deyib bunu edənlərlə ağız-ağıza öpüşənlər qoy, utansınlar. Əlbəttə, bəzi şeylər haqqında prezident açıq danışa bilmir. Çıxışında da söylədi ki, “elə şeylər var, demək olmur, amma bunu müxalifət, millət vəkilləri deməlidir”. Necə ki, İranda bunu rəsmilər demir, deputatlar deyir. Yəni biz də açıq söyləməliyik ki, İrandakı mövcud rejimin İslama heç bir aidiyyatı yoxdur. Dindən bir siyasi ideologiya kimi istifadə edirlər. O ideologiyanın isə heç bir İslami dəyəri yoxdur. Ona görə ki, dünyada şiəliyin təmsilçisi rolunda çıxış edən, özünü İslam Respublikası adlandıran bir dövlətin qonşuluğunda Azərbaycan türklərinin, müsəlmanların torpaqlarının 20 faizini ermənilər işğal ediblər. Sənin ölkənin əhalisinin az qala 40 faizi Azərbaycan türkləridir, amma sən nəinki qonşuna, heç öz vətəndaşlarına da hörmət qoymursan. Hansı ki, Azərbaycan onların soydaşlarının dövlətidir. Sən nə buna, nə şiəliyə, nə də İslama hörmət qoymursan, ermənilərlə ağız ağıza öpüşürsən və deyirsən ki, “biz ona görə, ermənilərlə öpüşürük ki, bununla sülhə yardım edirik”. Halbuki, işğalçı dövlətə sanksiya tətbiq edib işğala məruz qalana kömək edərlər ki, torpaqlarını işğaldan qurtara bilsin.\n-Bəli, haqqın tərəfində olmalısan. Ən azı öz sifətini qorumaq üçün haqqın tərəfində olmalısan ki, insanlar doğrudan da sənin İslam dininə hörmətinin, ehtiramının olduğuna inansın. Əgər doğrudan da müsəlman birliyi, həmrəyliyi haqqında sənin dediklərin cəfəngiyyat deyilsə… Ən azından şəxsi ləyaqətini qorumaq naminə bunları etməlisən.\n-Bilirsiniz ki, Azərbaycan partiyalardan birinin sədrinin həbsi İranda ciddi əks-səda doğurdu. İranın yeni seçilən deputatlarından biri – Mütəfəkkirzad adlı adam bu həbsə sərt reaksiya verdi. Ardınca adı indiyədək eşidilməmiş mütəxəssislər, hüquq müdafiəçiləri, politoloqlar ortaya çıxdılar və ölkəmizə qarşı təhdid ritorikası ilə danışdılar. Halbuki bu gün həm iqtisadi çətinliklər, həm də epidemiya ilə üz-üzə qalan İranınAzərbaycanla regional maraqlara qarşı yönəlmiş beynəlxalq təzyiq və hücumlara qarşı əl-ələ verib mübarizə aparması daha məqbul olduğu halda, obunun tam əksini edir. Üstəlik, müdafiə etdiyi tərəfin barəsində ittiham aktı da tam təsdiqlənməyib. İranın yetkililəri isə məhkəmənin ədalətsiz qərar çıxaracağını indidən əminliklə vurğulayırlar. Bu tələsik qərar nə dərəcədə hüquqi məntiqlə ayaqlaşır?\nBundan başqa, Azərbaycan Avropa İnsan Haqları Məhkəməsinin yurisdiksiyasına daxildir. Azərbaycan məhkəmələrinin qərarlarından narazı qalan şəxslər öz hüquqlarını gedib Avropa İnsan Haqları Məhkəməsində müdafiə edə bilərlər. Ona görə, İran tərəfinin Azərbaycanı ittiham etməsi ki, guya kimisə, əsassız həbs ediblər, çox gülüncdür. İranın özündə insan haqları ilə bağlı çox ciddi problemlər var və bütün dünya bu barədə danışır, yazır. “Öz dilimdə təhsil almaq, oxumaq, yazmaq istəyirəm” deyən insanları onlar repressiyalara məruz qoyurlar, incidirlər, zindanlara atırlar. Belə olduğu halda, Azərbaycana qarşı bu tipli yersiz ittihamlar sadəcə ikrah hissi doğrur və Azərbaycanda ona əhəmiyyət verən də yoxdur. Özləri deyib, özləri də eşidirlər. Sadəcə olaraq tövsiyyə edərdim ki, biz qonşu ölkələr kimi, məhkumuq ki ,yaxşı münasibətlər saxlayaq, mədəni əlaqələri genişləndirək. Çünki ortaq bir tarixə, mədəniyyətə malik olmuşuq. Bu, İran dövlətinin də, oradakı azərbaycanlıların da, bizim də maraqlarımıza uyğundur. Buna görə də İranın molla siyasətçilərini Azərbaycan haqqında danışanda diqqətli olmağa çağırıram ki, münasibətlərə ziyan vurmasınlar. Onsuz da onların Ermənistanla münasibətləri İranın Azərbaycana olan münasibətinin nədən ibarət olduğunu əyani şəkildə göstərir, əlavə sübuta, şərhə ehtiyac yoxdur. Amma bununla belə, Azərbaycan rəsmiləri yaxın qonşuluq münasibətlərinin qorunub saxlanması naminə bir çox məsələlərin üstündən keçir, rəsmilər bu barədə danışmır, susur. Gərək onlar da bir az abır-həya edələr, başa düşələr ki, biz bunu demiriksə, o demək deyil ki, bunları görmürük.\n-Mən istəyərdim ki, bir azdakoronavirusla bağlı danışaq. Siz də o gün müsahibə vermisiniz və orada qeyd edirsiniz ki, Azərbaycanda fövqalədə vəziyyət elan olunmalıdır. Faktiki olaraq Nazirlər Kabineti elə fövqalədə vəziyyətin bütün hərəkətlərini edir. Bircə adını qoymayıb…\n-O ölkələrdə ki, virus geniş yayılıb, həmin ərazidə fövqalədə vəziyyət elan edilir. Bizdə “Fövqalədə haqqında qanun”a görə, fövqalədə vəziyyət bütün ölkə miqyasında da, ayrı-ayrı bölgələrdə də elan edilə bilər. Məsələn, Çində Uhan bölgəsində elan edildi. Hətta ordu da bu işə cəlb olundu, əhalinin həmin şəhərdən çıxışına məhdudiyyətlər qoyuldu. İndi İtaliyada, İsveçrədə, Amerika Birləşmiş Ştatları, İspaniya, Qazaxıstan və s. bu kimi dövlətlərdə ölkə miqyasında fövqalədə vəziyyət elan edilib. Mən hesab edirəm, Azərbaycan balaca ölkə olduğundan Cənab prezident xüsusi fərmanla ölkə miqyasında fövqalədə vəziyyət elan etməli və 24 saat ərzində həmin Fərman Milli Məclisdə təsdiq olunmalıdır. Fövqəladə vəziyyət şəraitində təxribatlara və şaiyələrə qarşı daha effetli mübarizə aparmaq mümkündür.\n-Problem ondadır ki, dövlət bir neçə dəfə bu cür çağırışlar edib,sözlə təminatlar verib, amma sonra tərsi olub.\n– Ona görə də mən dedim ki, sözlə yox, bu istiqamətdə müvafiq qanun qəbul etməklə dövlət öz üzərinə düşən vəzifəni yerinə yetirməlidir. Bunu vətəndaşın öz şüurluluğuna buraxsaq, alınmayacaq. Hamı istəyəcək ki, getsin, əlinədəki pulu tez dönərli valyutaya dəyişsin, amma heç kim fikirləşməyəcək ki, bununla ölkənin iqtisadiyyatına ciddi ziyan vurur.\nVirusların hökmü, yaxud taclı viruslar


Ekstremal idman yürüşü üzrə rayon birinciliyinin qalibləri məlum olub - serqqapisi.az\nEkstremal idman yürüşü üzrə rayon birinciliyinin qalibləri məlum olub\nNəşr edilib 07.04.2017 10:07 |\nŞahbuz Rayon Gənclər və İdman İdarəsi, Təhsil Şöbəsi və Naxçıvan Muxtar Respublikası Hava və Ekstremal İdman Növləri Federasiyasının təşkilatçılığı ilə rayonun ümumtəhsil məktəblərinin şagirdləri arasında “Zərərli vərdişlərə yox deyək, həmişə sağlam olaq” devizi altında Şahbuz Rayon Bayraq Meydanından “Böyrək suyu” bulağı istiqamətində keçirilən ekstremal idman yürüşü üzrə birinciliyə yekun vurulub.\nYarışdan əvvəl Şahbuz Rayon Gənclər və İdman İdarəsinin rəis əvəzi İdris Qəhrəmanov, Naxçıvan Muxtar Respublikası Hava və Ekstremal İdman Növləri Federasiyasının sədr müavini Azər Məmmədov, Təhsil Şöbəsinin əməkdaşı Fikrət Cəfərov çıxış edərək idmanın inkişafına göstərilən qayğıdan, ekstremal idman növlərinin yaranmasının və inkişafının əhəmiyyətindən bəhs edərək idmançılara uğurlar arzulayıblar.\nSonra yarışa start verilib. Yarışda 12 məktəbdən 100 idmançı (35 qız, 65 oğlan) mübarizə aparıb. Oğlanlar 5, qızlar isə 4 kilometr məsafəyə idman yürüşündə qüvvələrini sınayıblar.\nOğlanlar arasında qalib adını Şahbuz şəhər 1 nömrəli tam orta məktəbin şagirdi Murad Bağırov qazanıb. Məktəbin digər şagirdi Samir Məmmədov ikinci, Nursu kənd tam orta məktəbinin şagirdi Uğur Novruzov isə üçüncü olub.\nQızların mübarizəsində isə Şahbuz şəhər 1 nömrəli tam orta məktəbin şagirdi Xəzəngül Quliyeva fərqlənərək birinci yerə layiq görülüb. Digər iki pillədə isə Daylaqlı kənd tam orta məktəbinin şagirdi Songül Novruzlu və Ayrınc kənd tam orta məktəbinin şagirdi Melisa Mustafayeva qərarlaşıblar.\nQaliblərə təşkilatçılar tərəfindən diplom və hədiyyələr təqdim edilib.


Almaniyadan Azərbaycana 500 mln. dollar sərmayə\nAlmaniya investorları indiyədək Azərbaycanda əsas kapitala 488,3 mln. ABŞ dolları, o cümlədən qeyri-neft sektorunda 405,4 mln. dollar həcmində investisiya qoyub. Hazırda Azərbaycanda Almaniya kapitallı 169 şirkət fəaliyyət göstərir. Bunu Bakıda keçirilən Ticarət və İnvestisiyalar üzrə Almaniya-Azərbaycan yüksək səviyyəli İşçi Qrupunun VI iclasında Azərbaycan İqtisadiyyat Nazirliyinin Aparat rəhbəri Samir Vəliyev bildirib. "Almaniya şirkətləri Azərbaycanda həyata keçirilən layihələrdə podratçı kimi fəal iştirak edir. Sumqayıt Kimya Sənaye Parkında yeni tikilən peşə məktəbində alman modelində peşə təhsilinin yaradılması üzrə iş davam edir. Həmçinin, "Tvinninq" layihəsi üzrə əməkdaşlıq çərçivəsində 11 layihə icra olunub və hazırda 3 layihənin icrası üzrə işlər görülür", - deyə S.Vəliyev bildirib.\nAlmaniyanın İqtisadi Məsələlər və Enerji Nazirliyinin xarici iqtisadi siyasət üzrə baş direktoru, İşçi Qrupunun həmsədri Ekard Frants Azərbaycan-Almaniya Yüksək Səviyyəli İşçi Qrupunun VI iclası çərçivəsində müzakirə edilən məsələlərin iki ölkə arasında iqtisadi-ticarət əlaqələri üçün önəmli olacağına əminliyini bildirib.\n"İşçi Qrupu çərçivəsində intensiv və etibarlı əməkdaşlıqdan məmnunuq. İclasın gündəliyində bir çox məsələlər yer alıb və sahələr üzrə əlaqələrin genişləndirilməsi imkanları nəzərdən keçiriləcək. Enerji, kənd təsərrüfatı, logistika və turizm sahələrində bir çox məsələlərə toxunulacaq. Menecerlərin ixtisasının artırılmasına dair proqram mövcuddur və proqram çərçivəsində 2009-2016-cı illərdə 300-ə yaxın sahibkar və gənc menecer Almaniyada ixtisasartırma kursu keçib", - deyə E.Frants qeyd edib.


“Ronaldo “Real“a qayıtmayacaq“ - Peres\nTarix 20.04.21, 15:47\n“Real”ın və yeni yaradılan Avropa Superliqasının prezidenti Florentino Peres kludakı durum haqqında danışıb.\nQol.az xəbər verir ki, 74 yaşlı funksioner yayda PSJ-dən Kilian Mbappe, “Yuventus”dan Kriştiano Ronaldo və “Borussiya”dan (Dortmund) Erling Haalandın transfer ediləcəyi ilə bağlı yayılan məlumatlara da münasibət bildirib:\n“Ronaldonun hələ “Yuventus”la müqaviləsi var. O, “Real”a qayıtmayacaq. Bu xəbərlər məntiqli deyil. Ronaldo bizim üçün çox şey edib. Amma hər şey geridə qaldı. Mbappeyə gəlincə, “Real”ın dəyişikliklərə ehtiyacı var. Onun kimi yaxşı futbolçularla maraqlanırıq. Amma hələlik Mbappe ilə danışmamışam. Haalandın atası isə klubun muzeyini ziyarət etmişdi”.\nPeres baş məşqçi Zinəddin Zidanın və kapitan Serxio Ramosun Madrid təmsilçisində qalıb-qalamayacağı ilə əlaqədar sualları belə cavablandırıb:\n“Maddi olaraq çox pis vəziyyətdəyik. Ramosla yeni müqavilə barədə sonra düşünəcəyik. Zidan isə klub tarixinin ən yaxşılarındandır və mənim işlədiyim ən yaxşı baş məşqçidir. O, bizimlə xoşbəxtdir. Zidanla müqaviləmiz var. Mövsümün sonunda nə olacağını yaşayıb görərik”.


“Əsrin müqaviləsi” - 25 il » BakuXeber.info Informasiya Agentliyi\n"Ölkə.Az" xəbər verir ki, bu günün peşə bayramı kimi qeyd edilməsi Azərbaycan xalqının ümummili lideri Heydər Əliyevin 16 avqust 2001-ci il tarixli fərmanı ilə rəsmiləşdirilib.\nMəhz həmin günün bu sektorda çalışanların peşə bayramı kimi qeyd edilməsi isə 1994-cü il sentyabrın 20-də Bakıda AÇG-nin birgə işlənməsi və hasil olunan neftin pay şəklində bölüşdürülməsi haqqında Azərbaycan Dövlət Neft Şirkəti (SOCAR) ilə altı ölkədən olan 11 xarici neft şirkəti arasında müqavilənin imzalanması ilə bağlıdır. İlkin olaraq 30 il müddətinə imzanlanmış AÇG sazişi 2 dekabr 1994-cu il tarixində Milli Məclis tərəfindən qəbul olunub və 14 dekabr 1994-cu il tarixində qüvvəyə minib. Bu saziş keçmiş Sovet İttifaqının hər hansı bir ölkəsinə Qərb transmilli şirkətləri tərəfindən qoyulmuş ilk böyük investisiya olub və “Əsrin müqaviləsi” kimi tanınır.\nYatağın işlənməsi bir neçə mərhələdə həyata keçirilib: “Çıraq” yatağından hasilat İlkin Neft Layihəsi (İNL) çərçivəsində 1997-ci ildən başlanıb. Bunun ardınca “Azəri” layihəsi “Mərhələ 1” – “Mərkəzi Azəri”dən hasilat 2005-ci ilin əvvəlində başlanıb. Sonrakı 2-ci faza “Qərbi Azəri” və “Şərqi Azəri” platformalarını əhatə edib. Orada hasilat müvafiq olaraq 2005-ci ilin dekabrında və 2006-ci ilin axırlarında başlanıb. AÇG yatağının işlənməsinin növbəti 3-cü fazası çərçivəsində “Dərinsulu Günəşli” platformasından hasilat 2008-ci ilin aprelində başlanıb. Həmin fazalardan sonra “Qərbi Çıraq” platformasını əhatə edən Çıraq Neft Layihəsi davam edib. Həmin platformadan ilk neft 28 yanvar 2014-cü il tarixində əldə olunub. AÇG yatağının işlənməsi ilə əlaqədar ən sonuncu layihə “Mərkəzi-Şərqi Azəri” layihəsidir. Bu layihəyə 2019-cu ildə sanksiya verilib və o, bir hasilat platformasının tikintisindən ibarətdir. Bu layihə hazırda icra mərhələsindədir və orada ilk neft hasilatı 2023-cü ildə gözlənilir.AÇG yatağının işlənməsinin uğurunu nəzərə alaraq, Azərbaycan Hökuməti və AÇG tərəfdaşları düzəliş edilmiş və yenidən təsdiq edilmiş sazişi 14 sentyabr 2017-ci il tarixində imzalayaraq AÇG sazişinin müddətini əsrin ortalarına qədər uzadıblar.\nBu il "Əsrin müqaviləsi"nin imzalanmasının 25-ci ildönümü qeyd edilir. 2019-cu ilin birinci yarısının sonuna AÇG-yə ümumi investisiya həcmi 36 milyard dollardan çox olub. AÇG sayəsində Azərbaycan strateji enerji təchizatçısı kimi daha mühüm rol oynamağa başlayıb. AÇG ölkəyə 143 milyard dollardan çox gəlir qazandırmış unikal layihələrdən biridir. AÇG istismara veriləndən indiyə kimi 492 milyon ton neft və 161 milyard kubmetr qaz hasil edilib.\nHazırda AÇG yatağından gündə təxminən 550 min barel neft hasil olunur. Həmin neft dünya bazarlarına əsasən Bakı-Tbilisi-Ceyhan (BTC) və Qərb İxrac Boru Kəməri (Bakı-Supsa) marşrutları ilə ixrac olunur.Бесплатные шаблоны для 10.5Forex Портал для чайников\n“Azəri-Çıraq-Günəşli”də hasilat 213 milyon barrel olub\nBu dəfə Amerika neft nəhəngi Azərbaycanı tərk edir\nAzərbaycanın taleyini dəyişən kontrakt – “Əsrin müqaviləsi”\n22 fevral - Avtomobil yolları işçilərinin peşə bayramı günü münasibəti ilə Cabir Qurbanova TƏBRİK\n22 fevral - Avtomobil yolları işçilərinin peşə bayramı günüdür\nMilli Məclisin 38 məsələ üçün toplaşır — Bu gün\nRövnəq Abdullayev: Növbəti 32 il müddətində 40 mlrd. dollar sərmayə qoyulacaq\n"Azəri-Çıraq-Günəşli"nin daha 33 il işlənməsinə dair saziş imzalandı\nAzərbaycanda ən yüksək əməkhaqqı bu sektorda verilir\nRespublikamızda “Dənizçi Günü”, Dəniz nəqliyyatı işçilərinin peşə bayramı qeyd edilir\nTəmizlik Departamentinin direktoru qəzaya düşüb - FOTO\nƏfəndi İsmiyev: Respublikamızda gedən tikinti işlərində uğurla addımlayır\nBu gün Əvəz Qocayevin 60 yaşı tamam olub - ÖZƏL\nFüzuli rayon İcra Hakimiyyətinin başçısı Alı Alıyev dövlətimizə və prezidentimizə sədaqət nümunəsidir!\nVəzir Həsənov: Azərbaycanın dövlət müstəqilliyi Azərbaycan xalqının milli sərvətidir\n29 saylı Yol İstismar idarəsinin uğurları göz qabağındadır\nOktyabr 2019 (451)\nSentyabr 2019 (632)\nAvqust 2019 (606)\nİyul 2019 (668)\nİyun 2019 (542)\nMay 2019 (645)\nAprel 2019 (609)\nDekabr 2018 (583)\nİyul 2017 (509)\nNoyabr 2016 (387)\nMahir Haxverdiyev şəxsən canımın sağlığını borcluyam Giray Aynalıya iki dövlət bir milət\nMahir Mirzəyev Ulu Öndər Heydər Əliyevin siyasi kursuna daim sadiqdir - ÖZƏL\nPrezidentin müşavirədə nazirlərlə dialoqu — VİDEO\nİlham İsmayılov böyük müəllimi və idealı olan Heydər Əliyev kimi layiqli insanlara dəyər verməkdən zövq alır! - ÖZƏL\nƏyyub Əyyubov: Heydər Əliyev və müstəqil Azərbaycan\nDİN-nin BDYPİ-nin Xaçmaz rayon BDYPİ-nin İmtahan - Qeydiyyat Şöbəsinin rəisi Müşfiq müəllim Ulu Öndər Heydər Əliyevin siyasi kursuna daim sadiqdir\nAydınoğlu Mebel - Günü-gündən dəyişən və yenilənən modellərimizlə hər zaman evlərinizin sevimlisi olmaq üçün əlimizdən gələni edəcəyik\nSəyyaf Tağıyev: Ulu Öndərin müstəqilliyimizin qorunub saxlanması və möhkəmləndirilməsi istiqamətində yorulmaz səyləri bu gün onun layiqli davamçısı Prezident İlham Əliyev tərəfindən davam etdirilir\nSilahlı Qüvvələrin Baş Klinik Hospitalında görülən işlər ordumuzun inkişafını sürətləndirir\nMikayıl İsmayılov professional olmasıyla, dövlətçiliyimizin və prezidentimizin yüksək reytinqini hər şeydən uca tutur\nZəngin maarifçilik ənənələrinə malik olan Şəmkir rayonunda təhsil 2019-cu ildə daha da inkişaf etmiş, uğurları artmışdır


Tablet Samsung | İnnovativ Modellər Burada!✅\nTablet Samsung brendinin istehsal etdiyi fərqli texnologiya alətlərindən biridir. Məişət texnikası, planşet və mobil texnologiyalar istehsalçısı olan Samsung şirkəti Koreya təməlli bir şirkətdir.\nSamsung şirkəti ən son texnologiyalardan istifadə edərək öz məhsullarını inkişaf etdirir və bizlərə təqdim edir. İnternetin istifadəsinin genişlənməsi ilə bərabər, bir çox işlər də artıq dijital formada həyata keçirilməyə başlayıb. Bunlar arasında elektron poçtlar və ya yazışmalar xüsusi yer tutur. Daha sürətli yazışma və digər işlər üçün tablet Samsung brendi altında geniş model çeşidi ilə təqdim olunub. Burada kifayət qədər çox çeşid var.\nTablet Samsung modelləri burada\nTablet Samsung və bir çox digər elektronika brendlərinin istehsal etdiyi cihazlardan olsa da, hər markada geniş çeşidlilik görmək olmurş. Hər hansı markaya məxsus planşet almaq fikriniz varsa müəyyən öncəlikləriniz olmalıdır.\nPlanşetin əməliyyat yaddaşı, ümumi yaddaş həcmi, prosessor tezliyi və s. kimi xüsusiyyətləri siz daim nəzərdə saxlamalısınız. Son illərdə tabletlərin istifadəsi genişlənib. Bəziləri məhz internetdə gəzişmək üçün istifadə etsə də, tabletlərdən yazı yazmaq, kitab oxumaq və hətta rəsm çəkmək üçün istifadə edənlər də az deyil. Tablet Samsung və figər markaların müxtəlif modelləri üçün doğru ünvandasınız.\nSamsung planset Samsung plansetler Tablet Samsung Samsung plansetler ve qiymeti Samsung planşetlərin qiyməti Samsung 2020 model telefonlar Samsung tablet Sterilizatorlar Cyber Monday Huawei Asqı aparatları Casio


Lökbatan şossesi 2 otaq , Qaradağ rayonu Ofis kirayə verilir\nLökbatan şossesi 2 otaq , Qaradağ rayonu\nElan nömrəsi: 400918\nObyekt yerləşir qapalı yerdə , şüşələnmiş və ortülüdür. Obyekt təmirsizdir və birinci ödəniş təmirə sərf oluna bilər. Yol qiraxinda və yaninda anbar və kargo şirkəti yerləşir. Qirişi ayricadır və yol ayrıcın dairədən sonradır. Üzbə-üzdə olan Bravo və Bazarstorun ambarlaridir.\nÜnvan: Lökbatan şossesi\nBaxılıb: 2254 , Tarix: 11.08.2019 Göndər


Azərbaycan Milli Xalça Muzeyində Çin Yeni ili\nAzərbaycan Milli Xalça Muzeyində “Çin təqvimi üzrə Yeni iliniz mübarək @Bakı” adlı silsilə tədbirlərin açılışı olub.\nİctimai xadimlərin və mədəniyyət nümayəndələrinin də qatıldığı tədbirdə Çin Xalq Respublikasının Azərbaycandakı səfiri xanım Qo Min çıxış edib. O, çinlilərin dörd min ildən artıq tarixə malik olan, bir çox ənənələrlə, ayinlərlə zəngin Bahar bayramını böyük təmtəraqla keçirdiyini deyib: “Çin Bahar bayramında bütün ailə bir yerə toplaşır. İnsanlar yeni ilə bir neçə gün öncədən hazırlaşır, hədiyyələr alır, bayramın rəmzlərini əks etdirən suvenirlər hazırlayırlar. Evlər, küçə və meydanlar, parklar kağızdan hazırlanmış qırmızı fənərlərlə bəzədilir, qapı və pəncərələr qırmızı rənglə boyadılır, fişəng atılır və s.”. Səfir Qo Min hazırda yüzdən çox ölkədə Çin Yeni ili tədbirlərinin keçirildiyini, bu bayramın ölkəsinin vizit kartına çevrildiyini diqqətə çatdırıb. Səfir ölkəsinin Azərbaycan ilə əlaqələrin inkişafına böyük əhəmiyyət verdiyini deyib, tədbirin keçirilməsində göstərdikləri köməyə görə Azərbaycan Milli Xalça Muzeyinə və Bakıdakı Konfutsi İnstitutuna minnətdarlığını bildirib.\nSonra Çin Bahar bayramı ilə bağlı video-çarx nümayiş etdirilib. Tədbir musiqi proqramı ilə davam edib, Çin xalq rəqsləri ifa olunub, Çin xalq musiqi alətlərində əsərlər səsləndirilib.\nDaha sonra qonaqlar Çinin tarixinə, mədəniyyətinə həsr olunmuş nəşrlər, milli geyim nümunələri, Çin ənənəvi kuklaları, Çinin ecazkar mənzərələrinin əks olunduğu fotoşəkillərdən ibarət ekspozisiya ilə tanış olublar. Bununla yanaşı, tədbir iştirakçıları qədim Çin çay mərasimi, kağız fənərlərin, makrame texnikasında qolbağıların hazırlanması, ənənəvi açıqcaların ieroqliflərlə yazılması və s. üzrə ustad dərslərində iştirak ediblər.\nÇin Yeni ilinə həsr olunmuş ustad dərsləri yanvarın 18-dək, hər gün saat 14:00-16:00-da davam edəcək. Eyni zamanda, yanvarın 11-də, saat 14:00-da Çin incəsənətinə dair mühazirə olacaq. Ustad dərsləri Bakıdakı Konfutsi İnstitutunun müəllimləri tərəfindən aparılır, onlara Çin dilindən tərcümədə həmin təhsil ocağının tələbələri kömək edir. Həm böyüklər, həm də uşaqlar üçün nəzərdə tutulan bu tədbirlər ödənişsizdir.\nMəlumat üçün qeyd edək ki, Çin Xalq Respublikasının Azərbaycandakı səfirliyi və bu ölkənin muzeyləri ilə Azərbaycan Milli Xalça Muzeyi sıx əməkdaşlıq edir. 2019-cu ildə Pekində Çin Milli Muzeyində, daha sonra isə Hainan şəhərində Cənubi Çin Dənizi Muzeyində “Ecazkar Asiya – Asiya sivilizasiyaları” (Splendour Asia – Joint Exhibition of Asian Civilization) adlı sərgidə Heydər Əliyev Fondu və Azərbaycan Milli Xalça Muzeyinin kolleksiyalarından Azərbaycan xalçaları və digər dekorativ tətbiqi-sənət nümunələri nümayiş etdirilib. Qürurverici haldır ki, sərgilənən bu nümunələrlə üç milyondan çox insan tanış olub. Bu da Azərbaycan mədəniyyətinin incisi olan xalça sənətinin dünya səviyyəsində təbliği baxımından önəmli hadisədir.\n“Çin təqvimi üzrə Yeni iliniz mübarək @ Bakı” adlı silsilə tədbirlər iki ölkə arasında mədəni əməkdaşlıq sahəsində əlaqələrin inkişafına öz töhfəsini verəcək.


Press-relizlər / 27.04.2018 / 15:00\nDini Qurumlarla İş üzrə Dövlət Komitəsi və Ağcabədi Rayon İcra Hakimiyyətinin birgə təşkilatçılığı ilə aprelin 27-də Ağcabədi Pedaqoji Kollecində “Narkomaniyaya qarşı birgə mübarizə aparaq” mövzusunda seminar-treninq keçirilib.\nTədbirdə Dini Qurumlarla İş üzrə Dövlət Komitəsinin Ağcabədi bölgəsi üzrə şöbəsinin müdiri Əlizadə Nəcəfov, Ağcabədi Rayon İcra Hakimiyyəti başçısı Aparatının İctimai-siyasi və humanitar məsələlər şöbəsi müdirinin müavini-dini qurumlarla işin təşkilatçısı Təyyar Hacıyev, Ağcabədi rayon Polis şöbəsinin yetkinlik yaşına çatmayanlarla işin təşkili qrupunun baş inspektoru Taleh Abbasov, Ağcabədi Pedaqoji Kollecinin direktoru Mirələm İbrahimov, Ağcabədi rayon Gənclər və İdman İdarəsinin rəis müavini Eldəniz Qəmbərov, Heydər Əliyev Mərkəzinin direktoru Məhsəti Ağayeva, YAP Ağcabədi rayon təşkilatı Qadınlar Şurasının sədri Radə Qafarova, RİH yanında yetkinlik yaşına çatmayanların işləri və hüquqlarının müdafiəsi üzrə komissiyanın məsul katibi Nicat Axundov, kollecin müəllim və tələbə heyəti iştirak ediblər.\nTədbirdə narkomaniya və digər zərərli vərdişlərin yaratdığı fəsadlardan danışılıb. Tələbələrə belə vərdişlərdən uzaq durmaq, savadlı, vətənpərvər olmaq, sağlamlıqlarını qorumaq barədə tövsiyələr verilib. Ölkədə narkomaniya və digər zərərli vərdişlərə qarşı aparılan mübarizə tədbirlərindən bəhs olunub. Müvafiq məsələlərə dair fikir və təkliflər irəli sürülüb.\nTədbir iştirakçılarına Dövlət Komitəsinin nəşri olan “Dövlət və Din” jurnalı, “Narkomaniyaya yox deyək” və “Ağ ölümdən gənclərimizi qoruyaq” adlı kitabçalar paylanılıb.\n14.11.2016 / 16:24 Ətraflı oxu\nPrezident İlham Əliyev Azərbaycanın pravoslav xristian icmasını Milad bayramı münasibətilə təbrik edib\n05.01.2021 / 17:27 Ətraflı oxu


Server 2012`də Remote Access Server qurulumu (3) | TechNet.Az\nSalam Dostlar. Remote Access Server qurulumu adlı məqalimizn üçüncü hissəsində biz, qurduğumuz VPN server`ə Windows 8 ƏS olan klient komputer vasitəsi ilə qoşulacağıq.\nMəqaləni oxumamışdan əvvəl, “Remote Access Server qurulumu” adlı məqaləmizin birinci və ikinci hissələrini oxumağınızı məsləhət görürəm.\nWindows 8 ƏS`li komputer`lə VPN serverə qoşulmaq üçün ilk addım olaraq, ekranın aşağı sağ küncündə yerləşən “şəbəkənin mövcud vəziyyəti”ni göstərən ikon üzərində sağ düymə vurub, “Open Network and Sharing Center” pəncərəsini açaq.\nDaha sonra açılan pəncərədə “Set up a new connection or network “ linkini seçək.\nVPN bağlantısı üçün, “Connect to a workplace” seçib, Next düyməsi ilə davam edək.\nİndi isə VPN`ə necə bağlanacağımız soruşulur. Biz İnternet üzərindən qoşulacağımız üçün, “Use my Internet connection (VPN)” seçirik.\nBu pəncərədə isə, qoşulacağımız serverin External ayağında olan, yəni internetə çıxışı olan interfeysinin IP adresini yazırıq. Destination name`də isə istənilən ad verə bilərik. Create düyməsi ilə, VPN qoşulmanı yaratmış olduq.\n“Control Panel\_Network and Internet\_Network Connections” pəncərəsinə baxdıqda yaratmış olduğumuz VPN bağlantı`sını görəcəyik. VPN istifadəçimiz VPN serverə qoşulmaq istədikdə, VPN tiplərindən ən güvənlisindən ən güvənsizinə bağlantı tiplərini yoxlamağa başlayacaqdır. Biz bu məqaləmizdə (Point to Point Tunneling Protocol) PPTP protokolundan istifadə etmişik. Yoxlama müddətinə çox vaxt getməsin deyə, biz manual olaraq, PPTP protokulunu üstə çəkəcəyik. Bunu üçün sağ düymə, Properties giririk.\nŞəkildəki kimi PPTP seçirik, OK düyməsi ilə pəncərəni bağlıyırıq.\nArtıq VPN Serverimizə qoşula bilərik. Bunun üçün yaratdığımız bağlantı üzərində sol düymə ilə 2 dəfə vururuq. Sağ tərəfdə açılan menuda MyHolding adlı qoşulma düyməsi altında Connect düyməsin vuraq. Aşağıdakı şəkildə gördüyünüz kimi, bizdən Username və Password istənilir.\nƏgər VPN server qurduğumuz mühitdə Active Directory varsa, orada VPN qoşulmasını istədiyimiz User`in Propertis`nə girib, Dial-in tabına keçək. Buradan Network Access Permisssion hissəsində Allow access-i işarələyib OK düyməsi ilə bu pəncərəni bağlayaq.\nƏgər Active Directory yoxdursa o zaman VPN server`in özündə bir user yaradıb, eyni əməliyyatı edirik.\nUsername və parolumuzu yazdıqdan sonra artıq VPN Server`imizə qoşula bilərik və həmən şəbəkədə digər serverlərlə işləyə bilərik.\nŞərhlər ( Server 2012`də Remote Access Server qurulumu (3) )\nNaseh Qasımov / . Dərc edilib:A 21/06/2017 at 6:46 PM


İLHAM ƏLİYEV nümunə göstərir\n09:58 19 Aprel 2021\n"Məmurun vəzifəsi vətəndaşa xidmət etməkdir”\nXəbər verildiyi kimi, Prezident İlham Əliyev bu günlər Bakının Xəzər rayonunda, Mərdəkan-Qala avtomobil yolunun açılışında da yerli sakinlərlə görüşmüş, onların problemləri, qayğıları ilə maraqlanmışdır. Nailiyyətlərin hər bir vətəndaş və ümumilikdə ölkə üçün hansı əhəmiyyət kəsb etdiyini şərh edən dövlət başçısı bildirmişdir ki, "müasir infrastruktur layihələrinin icrası bizim sosial siyasətimizin özülünü təşkil edir, çünki bu siyasətin mərkəzində Azərbaycan vətəndaşı dayanır və çox çalışırıq ki, hər bir yerdə inkişaf olsun, quruculuq, abadlıq işləri aparılsın”.\nQeyd etmək lazımdır ki, dövlət başçısının son zamanlar sadə insanlarla keçirdiyi hər görüş hesabat xarakterlidir. Belə tədbirlərdə ölkədə görülən işlərlə bağlı Prezident xalqa məlumat verir, həyata keçirilən islahatların, quruculuq işlərinin insanların firavan həyatına, sosial durumunun yaxşılaşmasına kökləndiyini izah edir.\nBudəfəki görüş də istisna olmamışdır. Prezident son 15 il ərzində ölkədə 15 min kilometr yol çəkildiyini, bundan sonra da hətta ən ucqar kəndlərə belə, yolların salınmasının davam edəcəyini bildirmiş, Davos Ümumdünya İqtisadi Forumunun hesablamalarına görə, Azərbaycanın yolların keyfiyyətinə görə dünya miqyasında 34-cü yerə çıxdığını xatırlatmışdır: "Qəsəbələrarası və qəsəbədaxili yollar diqqət mərkəzindədir. Azərbaycan Avtomobil Yolları Dövlət Agentliyinə göstəriş verilib ki, Bakı qəsəbələrində yol infrastrukturuna çox ciddi fikir verilsin və demək olar ki, indi bu proses geniş vüsət alıb. Əminəm ki, bütün qəsəbələrdə daxili yollar bərpa ediləcək və insanlara rahatlıq verəcək”.\nBelə görüşlərdə yaddaqalan əsas məqamlardan biri də sadə insanların aparılan islahatlardan, reallaşan yeniliklərdən razı qalmalarını dilə gətirmələridir. Prezident İlham Əliyevin isə məmnunluğa cavabı bu görüşdəki kimi, səmimiyyətdən doğan hislərin ifadəsi olur: "Çox sağ olun, təşəkkür edirəm. Mən çalışıram və bundan sonra da çalışacağam ki, doğma xalqıma ləyaqətlə xidmət edim. Ölkə qarşısında duran bütün problemlər öz həllini tapmalıdır.\nSon illər ərzində görülmüş işlər göz qabağındadır. Azərbaycan müasirləşir, yeniləşir, hər bir yerdə, hər bir bölgədə və hər bir sahədə çox böyük quruculuq-abadlıq işləri aparılır”.\nDövlət başçısının dediklərini Nazirlər Kabinetinin ənənəvi müşavirələrindəki çıxışlarının davamı kimi də qəbul etmək olar. Yəni Prezident xalqla görüşlərində dövlətin qarşısında duran məqsədlərə aydınlıq gətirir, onların zəruriliyini vurğulayır, islahatların dərinləşməsinın əlavə imkanlar yaradacağını izah edir. "İslahatlar yenilik, müasirlik, nöqsanların aradan qaldırılması, problemlərin həlli deməkdir. Bizdə hər bir sahə üzrə çox aydın təsəvvür və iş proqramı var. Ona görə islahatların dərinləşməsi nəticəsində əldə edilmiş nailiyyətlər, əlbəttə ki, vətəndaşların rifah halını yaxşılaşdırır” deyən dövlət başçısı bununla ölkədə görülən bütün işlərin xalqa xidmət etdiyini bir daha bəyan edir.\nBelə görüşlərdəki səmimiyyət, dövlət başçısı ilə yerli sakinlərin eyni məqsədə və eyni nəticələrə köklənən dialoqları həm də iqtidar-xalq birliyinin bariz təzahürüdür. Dövlət nə qədər xalqın qayğılarına, sosial məsələlərin həllinə diqqət yetirirsə, vətəndaşlar da bir o qədər dərindən öz dövlətinə bağlanar, onun tərəqqisi yolunda daha əzmlə çalışmağa səy göstərərlər.\nPrezidentin xalqla təmaslarında aydın sezilən məqamlardan biri də odur ki, vətəndaşları narahat edən məsələlər belə görüşlərdən sonra operativ həll olunur və dövlət başçısı bununla hər bir məmura, yerli icra orqanlarının başçılarına nümunə göstərir: "Mən bunu dəfələrlə demişəm. Əfsuslar olsun ki, hər yerdə belə deyil, elə hallar var ki, vətəndaşları incidirlər, onların haqları tapdalanır, onların problemlərinə biganə yanaşılır. Bilirsiniz ki, mən vətəndaşlarla müntəzəm təmasda oluram. Mən vətəndaşlardan həm problemləri, həm də müsbət tərəfləri eşidirəm. Ona görə hər bir dövlət məmuru bilməlidir ki, onun başlıca vəzifəsi vətəndaşlara xidmət etməkdir və mənim də tələbim bundan ibarətdir. Ancaq buna nail olmaq üçün çox ciddi ictimai nəzarət olmalıdır. Ona görə insanları narahat edən məsələlər - harada ki nöqsanlar, çatışmazlıqlar var, onlar deyilməlidir. Onlar müraciətdə öz əksini tapmalıdır ki, biz bunları həll edək”.


Xəstələnməyin bədəli ağır olacaq: DƏRMANLAR BAHALAŞDI » SAVAŞ\n25 dekabr 2015-ci il tarixində Azərbaycan Tarif (qiymət) Şurasının növbəti iclası keçirilib.\nTarif Şurasından daxil olan məlumata görə, iclasda daha 1510 yeni dərman vasitəsinin qiymətləri, həmçinin Şuranın əvvəlki qərarları ilə təsdiq edilmiş 3540 dərman vasitəsinin manatın məzənnəsinin dəyişməsi ilə əlaqədar olaraq yeni qiymətləri müəyyənləşdirilib. Yeni qiymətlərin siyahısına bu keçiddən daxil olmaq olar.\nBununla da, ilin əvvəlindən etibarən manatın məzənnəsində baş verən dəyişikliklərə baxmayaraq, qiymətləri tənzimlənmiş dərman vasitələrinin satışda olan qiymətləri ilə müqayisədə 21%-nin qiyməti 2 dəfədən çox, 9%-nin qiyməti 3 dəfədən çox aşağı salınmış, ümumilikdə 60%-nin qiymətləri endirilmiş, 40%-nin qiyməti isə məzənnə dəyişikliyi ilə əlaqədar orta hesabla 30% artmışdır. Belə ki, manatın məzənnəsinin dəyişməsindən əvvəl dərman vasitələrinin qiymətləri kəskin şəkildə, 2-3 dəfədən çox, bir sıra hallarda 5 dəfədən çox, bəzi dərmanlar üzrə isə 10 dəfəyədək azaldıldığı üçün bu dərmanların qiymətləri manatın yeni məzənnəsinə uyğunlaşdırıldıqdan sonra belə, yenə də tənzimləmədən əvvəlki qiymətlərdən dəfələrlə aşağıdır. Bu isə, manatın məzənnəsinin dəyişdiyi dövrdə dərmanların qiymətlərinin dövlət tərəfindən tənzimlənməsinin sosial əhəmiyyətini daha da artırır.\n2015-ci il iyulun 30-dan Azərbaycan Tarif (qiymət) Şurası iclası keçirilib və dərman vasitələrinin qiymətlərinin tənzimlənməsinə başlayıb.\nTarif (qiymət) Şurasınınn 25 dekabr 2015-ci il tarixli iclasında həmçinin, “28 May” metro stansiyası - Heydər Əliyev Beynəlxalq Aeroportu marşrutu üzrə ekspress avtobuslarda sərnişindaşıma xidmətinin tarifinin yuxarı həddi 1,30 manat, hava nəqliyyatı ilə Gəncə-Naxçıvan reysi üzrə isə sərnişindaşıma xidmətinin tarifinin yuxarı həddi isə 49 manat səviyyəsində təsdiq edilmişdir.\nİlham Əliyev: "Manatın devalvasiyası qaçılmaz idi"\nXalqa yeni il sürprizi: BENZİN BAHALAŞDI


"TURKOVAC" peyvəndi ilə bağlı yeni araşdırma | TRT Azerbaycan\n"TURKOVAC" peyvəndi ...\nYeni növ koronavirusa (Covid-19) qarşı hazırlanmış yerli vaksin olan "TURKOVAC" üçün yeni elmi araşdırmaya başlanılır. Araşdırmada iki doza "BioNTech" peyvəndi üzərinə bir doza "TURKOVAC" peyvəndi vurduranların antitel səviyyələrinə baxılacaq.\nYerli vaksin "TURKOVAC" kifayət qədər elmi məlumatlar toplandıqdan sonra istifadəyə verilib. İlk peyvənd olaraq tətbiq olunmaqla yanaşı, "mRNT" və inaktiv peyvənddə xatırlatma dozası kimi də istifadə olunur.\nSəhiyyə naziri Fahrettin Koca Nazirlər Kabinetinin yanvarın 19-da keçirilən iclasından sonra yeni araşdırma ilə bağlı məlumatı jurnalistlərə açıqlayıb.\nNazir Koca açıqlamasında deyib:\n"İki "mRNA" peyvəndindən sonra bir boza "TURKOVAC" araşdırmasına başlayacağıq. (Tədqiqatda) Xəstədə olan antitel izləniləcək. "mRNT" vaksinindən sonra inaktiv tədqiqat dünyada ilk olacaq".\nAraşdırma üçün lazımi icazələrin alındığını deyən Koca “İki "mRNT" peyvəndindən sonra bir doza "TURKOVAC" tədqiqinə yanvarın 24-də Ankarada başlanılacaq” deyib.\nEtiketlәr: #"BioNTech" peyvəndi , #Yeni növ koronavirusa (Covid-19)


Binladin qrupu Səudiyyə Ərəbistanı höküməti tərəfindən ələ keçirildiyini inkar edir\nSəudiyyə Ərəbistanının nəhəng inşaat şirkəti “özəl şirkət” olaraq qaldığını desə də, “bəzi səhmdarlarının borc müqabilində səhmlərinin bir hissəsinin hökümətə ötürülməsinə dair razılıq əldə etdiklərini” etiraf edib.\nSaudi Binladin Group (SBG) şirkəti yaydığı bəyanatda bu addımı “müsbət addım” olaraq gördüyünü bildirib.\nSBG sədri Bəkr Bin Laden Səudiyyə Ərəbistanının korrupsiyaya qarşı təqibləri zamanı həbs olunub. Bundan əlavə ötən il Şahzadə Məhəmməd Bin Salmanın göstərişi ilə onlarla şahzadə və digər biznesmenlər də həbs edilib.\nSəudiyyə Ərəbistanı rəsmiləri deyir ki, onlar dövlət xəzinəsinə 100 milyon dollar toplamaq məqsədilə həbs olunanlar ilə danışıqlar aparır.\nSBG 1931-ci ilə Məhəmməd Bin Ladin tərəfindən təsis olunub. Krallıq 1950-ci ildə Məkkə və Mədinədə məscidlərdə tikinti işləri aparmaq üçün SBG ilə müqavilə imzalayandan sonra şirkət sürətli şəkildə inkişaf etməyə başladı. 1964-cü ildə SBG Qüdsdə Qübbətüs-Səhraya yenidən üzlük çəkib.\nSon illərdə SBG bir çox çətinliklərlə üzləşib və minlərlə işçini işdən çıxarıb.\nSBG 2011-ci ildə Pakistanda ABŞ qüvvələri tərəfindən öldürülmüş keçmiş Əl-Qaidə lideri Usama Bin Ladenin ailəsinə məxsusdur.


2021, 19 Oktyabr, çərşənbə axşamı, Bakı vaxtı 01:17\n2015-ci il noyabrın 26-da Nardaranda ikisi polis, altı nəfərin öldüyü əməliyyat keçirilən evin sahibi, həmin gün özü də güllələnib iflic olan Əbülfəz Bünyadov istintaq təcridxanasından Penitensiar Xidmətin Müalicə Müəssisəsinə köçürülüb. Bu, avqustun 28-də onun məhkəməsində məlum olub.\nBakı Apellyasiya Məhkəməsində Ə.Bünyadovun 15 il, onunla birlikdə mühakimə olunmuş Elxan İsgəndərovun isə 14 il həbsi barədə hökmdən verilmiş şikayətə baxılır.\n«Müsəlman Birliyi»nin sədr müavini Elçin Qasımovun həbsinə etiraz olaraq, 2015-ci il noyabrın 5-də Sabunçu Rayon Polis İdarəsinin qarşısındakı etirazlara görə həbs olunmuş E.İsgəndərov məhkəmədə iştirak etsə də, hərəkət qabiliyyətini tam itirmiş Ə.Bünyadov gətirilməyib. O, məhkəməyə məktub göndərib ki, bu iclasda iştirak etmək istəmir.\nVəkil Fariz Namazlı «Nardaran-4» işi üzrə şikayətə qismən məhkəmə istintaqı aparılmaqla baxılması, yekun qərara qədər Ə.Bünyadov və E.İsgəndərovun ev dustaqlığına buraxılması barədə vəsatətlər qaldırıb. Vəsatətdə həmçinin, Nardaran hadisələrinə görə həbs olunub, 12 il 3 aydan 20 ilə qədər cəza almış 41 nəfərin, o cümlədən ilahiyyatçı Taleh Bağırovun, DİN-in Baş Mütəşəkkil Cinayətkarlıqla Mübarizə İdarəsinin şöbə rəisi, Nardaran əməliyyatına rəhbərlik etmiş Kərim Əlimərdanovun və başqa şəxslərin dindirilməsi istənilib.\nƏmir Bayramovun sədrlik etdiyi hakimlər kollegiyası vəsatətlərin heç birini təmin etməyib. Məhkəmə sentyabrın 11-nə təyin olunub.\nƏ.Bünyadovun yaxınları AzadlıqRadiosuna bildirib ki, onun vəziyyəti ağırdır: «Əvvəlcə Kürdəxanı təcridxanasında saxlayırdılar. Gördülər ki, mümkün deyil, məcbur olub göndərdilər».\nƏ.Bünyadov «Müsəlman Birliyi» Hərəkatının İdarə Heyətinin üzvüdür. O, Nardaran əməliyyatında yaralanaraq iflic olmasına baxmayaraq, həmin gün tutulub və bir ildən artıq həbsdə saxlanılıb. Durumu ilə əlaqədar 2016-cı ilin sonunda polis nəzarətinə vermə qətimkan tədbiri ilə həbsdən buraxılan Ə.Bünyadov 2018-ci il iyulun 11-də yenidən həbs olunub. Həmin gün ona və E.İsgəndərova Bakı Ağır Cinayətlər Məhkəməsində hökm oxunub.\nMəhkəmə qarşısına xərəkdə uzanıqlı vəziyyətdə çıxarılan Ə.Bünyadov hökmə əsasən, 15 illik həbs cəzasının 3 ilini Qobustanda həbsxana rejimində çəkməlidir.\n«Müsəlman Birliyi» hərəkatının sədri Taleh Bağırov, onun müavini Elçin Qasımov da daxil, təşkilatın xeyli üzvü həbsdədir. Onlar dövlət çevrilişi, terror cəhdi, qanunsuz silah saxlama və başqa maddələrlə 10 ildən 20 ilədək azadlıqdan məhrum ediliblər.


Bizim üçün Kərbəla Xocalıdır?!\n12:51 22 Oktyabr 2015 245 dəfə oxunub\nBu foto Türkiyədə Xocalı soyqırımı ilə bağlı fevralda keçirilmiş bir aksiyadandı.\nBir yoldaş yazdığı kimi, əlbəttə daha doğru olardı, "BİZİM İÇİN, XOCALI - KERBALA KADAR ÖNEMLİDİR, AZİZDİR. VATAN TOPRAGIDIR...” yazılsaydı. Mitinq təşkilatçılarını anlamaq olar, onlar Xocalı qətliamını geniş kütləyə tanıtdırmaq üçün türklərin də yaxşı bildikləri və ürək yandırdıqları Kərbəla müsibəti ilə müqayisə edir, bu yolla Xocalı faciəsinin millətimiz üçün nə qədər ağır və acı bir hadisə olduğunu insanlara çatdırmaq istəyiblər…\nLakin bu fotonu bəzi saytlarımız məhz indi, Aşurada təkrarən yayıblar. Məqsəd-Xocalı faciəsi ilə Kərbəlanı qarşı-qarşıya qoymaq, Kərbəlanı, Xocalı və Qarabağı azad etmək üçün az qala əsas maneə kimi göstərmək və bununla Kərbəlanı milli-mənəvi dəyər sistemimizdən silməkdi.\nSon zamanlar milli-mənəvi dəyərlərimizə dayanmadan hərtərəfli hücumlar, ideoloji təxribatlar sistemli şəkil aldığından, “Qazilər qrupu”nda buna toxunmağı lazımlı bildim.\nXocalının baş vermə səbəbləri qrupumuzda dəfələrlə və hərtərəfli müzakirə və təhlil olunub. O mövzuya girmədən, qeyd etmək istəyirəm, Xocalı və Kərbəla faciə olsalar da, mahiyyətcə fərqli hadisələrdi. Biri torpaq, o birisi əqidə uğrunda mübarizədə baş vermiş faciələrdi.\nO da məlumdu ki, o zaman Qarabağın müdafiəsinə qalxmaq üçün bizə Kərbəla yaddaşı mane olmamışdı və mane ola bilməzdi də- Xocalı hadisəsi baş verən zamanlar Azərbaycanda tam əksəriyyəti dindən uzaq sovet nəsli yaşayırdı.\nLakin bu konkret misalda görürük ki, anti-Azərbaycan ideoloji təxribatlar mərkəzləri və onlara bələdçilik edən bəzi internet-saytlar Xocalı faciəsini öz dağıdıcı fəaliyyətlərində vicdansızcasına istismar etməklə, Kərbəla faciəsini Xocalı faciəsiylə milli şüurda “əvəz edib”, Kərbəlanı milli kodlarımızdan silmək, milləti mənəvi köklərindən qoparıb, milli-mənəvi oriyentirlərsiz (qibləsiz) qoyub, milli ruhu zəiflətmək, xalqı geniş mənada azdırmaq və bununla xarici ideoloji təsirlərə qarşı müdafiəsiz qoyub, düşmən mərkəzlərinin idarəsinə açıq etməkdi. Hər-halda bu təbliğat başqa nəticə verə bilməz. Nəticə olsa da, müvəqqəti olacaq. Ancaq bu müvəqqəti nəticə millətimizə sağalmaz yaralar vura bilər. Hesab da məhz bundadı. Çünki manipulyasiya mərkəzləri peşəkar kimi bilirlər ki, bir xalqı əsl dəyərindən yalnız müvəqqəti ayırmaq mümkündü və bu qısa çaxnaşma müddətində nə əldə etdin, etdin.\nTəəssüf ki, bəzi özünü millətçi hesab edən soydaşlarımız da dinimizi ərəblərə, farslara aid etməklə, mənəvi dəyərlərimizi neqativ şəkildə təqdim etməyi niyəsə özlərinə borc bilirlər. Bu, həm insani, həm vətəndaş, həm siyasi qeyri-yetkinlikdən irəli gəlir.\nAzərbaycanın böyük türkçü ideoloqlarından heç biri İslami dəyərlərimizə qarşı çıxmayıb, əksinə bu dəyərləri xurafatdan təmizləyib, millətin formalaşmasında mühüm amil hesab ediblər.\nQardaş Türkiyədə də din və millətçilik qarşı-qarşıya qoyulmur. Millətçilərin əksəriyyəti inanclı insanlardı. Bu gün Feysbukdan gənclərimizin də yaxşı tanıdıqları Tovuzda döyüşmüş bozqurd komandiri Yusif Ziya Arpaçı Türkiyədə dini xocalardan biri, Ərzurumda isə ən nüfuzlu xocadı.\nMillət, təkcə bioloji varlıq deyil. Tarixdə bir çox millətlər bir zamanlar işğal olunublar, bəziləri yurdlarından qovulublar, vətənsiz, torpaqsız qalıblar, başqa xalqların arasında əsrlərlə yaşayıblar, qanları qarışıb… Lakin milli-mənəvi dəyərlərdən ibarət milli ruh onları millət kimi mühafizə edib, qoruyub, haçansa doğma torpaqlarını işğaldan azad edib, qayıdışın əsas şərti olub.\nMənəvi dəyərlər deyəndə, söhbət təkcə bu və ya digər millətə aid dəyərdən getmir. Bəşəriyyətin bütün mənəvi dəyərləri eynidi, lakin söhbət məhz onların milli “opsiyasından”(müəyyən ardıcıllıqda və nisbətdə prioritet üzrə düzülüşündən) gedir. Bu dəyər “opsiyasına” milli-mənəvi dəyərlər sistemi deyilir. Misal üçün, ailə bütün millətlərin mənəvi sistemində dəyərdi. Ancaq azərbaycanlı üçün ailə, dəyər sistemində ilk yerləri tutursa, bəzi millətlərin dəyər sistemində ilk yerdə deyil yaxud ona bərabər başqa dəyərləri var. Eyni dəyərlər millətdən millətə mənəvi sistemdə prioritet baxımından fərqli yerlər tuta bilərlər.\nMilli-mənəvi dəyər sistemi “təyin” olunmur və kiminsə tərəfindən yaradılmır. Bu sistemlər müxtəlif daimi faktorların təsiri ilə min beş yüz-min il ərzində formalaşır və şəkillənir.\nBiz istəyirik, Vətən milli-mənəvi dəyər sistemimizdə birinci yeri tutsun. Bunun üçün bütün dəyərlər sistemimizi dağıtmalı, hansısa dəyərlərimizdən imtina etməliyikmi? Əlbəttə, yox.\nVətəni, milli-mənəvi dəyərlər sistemində ilk yerə çıxartmaq üçün “Öncə Vətən!” deyib, səmimi qəlbdən və ancaq bu niyyətlə dinc və müharibə dövrlərində dövlətimiz üçün fədakarlıqla çalışmalı, döyüşməli, bu yolda örnək olmalıyıq.\nÇünki torpağı Vətən edən təbliğat deyil, torpağı vətən edən (torpağı milli-mənəvi dəyər edən) onun qanları ilə suvarmış Şəhidlərdi. Azərbaycanın vətənpərvərlik simvollarından biri Azərbaycanın Milli Qəhrəmanı Şəhid Mübariz İbrahimov kimi.\nMübarizin son məktubuna diqqət yetirək:\nNecə olur ki, özünü azərbaycanlı, Azərbaycan vətəndaşı və eyni zamanda İmam Hüseynin (r.a.) nəvəsi kimi dərk edən gənc, əlinə silah alıb, düşmən mövqeyi üzərinə tək şığıyır? Deməli, ən skeptik qiymətləndirməyə görə, Kərbala və Mübarizin milli-mənəvi özünüdərki ona bu qəhramanlığı etməyə ən azı mane olmamışdı. Onun məktubunda isə birbaşa deyilir, “Seyid nəvəsi olaraq bunu etməliyəm...”\nAncaq Mübarizi vətənpərvər, qəhrəman və örnək hesab edən bəzi insanlarımız təəssüf ki, bu dəyərlərimizə qarşı çıxır, milli-mənəvi dəyərlərimizi müdafiə edənlərə “İran agentləri”, “məzhəb təəssübkeşləri” yarlığı asırlar. Məqsəd- milli-mənəvi dəyərlərimizi müdafiə edən əsl vətənpərvərləri gözdən salmaq və susdurmaqdı. Halbuki, onların inkar etdikləri və təbliğ etdikləri “dəyərlərin” haradan gəldiyinə baxsaq görərik ki, əsl xarici mərkəzlərə işləyən elə bunlardı.\nVətənpərvərlər və xüsusən Vətən üçün qan axıtmış qazilər heç kəsin ittihamlarından çəkinməməli, milli-mənəvi dəyərlərimizi hər cür təxribatlardan müdafiə və mühafizə etməli, milli ruhumuza qarşı hər cür təcavüzə sinə gərməli, bir addım belə geri atmamalıdılar.


Qadınların Axır- zamandakı vəzifələri hansılardır? | Baxış: 549 | Tarix: 2013.07.12\nQadınların Axır- zamandakı vəzifələri hansılardır?\nƏziz və mehriban qadınlarımızın diqqətinə rəvayətlərdə təkidlə işarə olunan və onların xoşbəxt yaşamaları üçün böyük təsirə malik olan göstərişlərdən bəzilərini çatdırmağı özümüzə borc bilirik. Möhtərəm qardaşlarımızın da bu məsələyə həssaslıqla yanaşmalıdırlar. Belə olarsa bizim dəyərimiz əziz Peyğəmbərimizlə (s.ə.v.v.) yanaşı islamın xidmətində durmuş ilkin müsəlmanların dərəcəsindən də üstün olacaqdır. Məşhur bir rəvayətdə belə nəql olunur ki, Peyğəmbərimiz (s.ə.v.v.) bir gün öz səhabələrinə belə buyurdu:\n- Axır-zamanda dünyaya elə bir müsəlmanlar gələcək ki, onların bir nəfəri sizin 50 nəfəriniz qədər əcr və savab sahibi olacaqdır.\nƏshabı Peyğəmbərin (s.ə.v.v.) bu sözündən təəccüblənərək belə dedilər:\n- "Ey Allahın Rəsulu, biz "Bədr", "Uhud" və "Huneyn" döyüşlərində sizinlə yanaşı olmuşuq, Allah yolunda cihad etmişik, həm də Qurani-Kərim bizim zamanımızda nazil olub!"\nBöyük Püyğəmbərimiz buyurdu:\n- Onlar üçün baş verən hadisələr və üzləşdikləri çətinliklər sizin qarşınıza çıxsaydı onlar kimi müqavimətli və möhkəm dura bilməzdiniz"\nBaşqa bir rəvayətdə isə əziz Peyğəmbərimizdən (s.ə.v.v.) belə nəql olunur ki, buyurmuşdur:\n- "Yəqinin ən üstün dərəcəsinə ucalmış insanlar Axır-zamanda zahir olacaqlar. Onlar Allahın Rəsulunu gözləriylə görməyib, sözlərini qulaqları ilə eşitməsələr belə yenə ona iman gətirəcəklər. Onlar kağızda yazılan sözlər vasitəsilə iman gətirəcəklər. Bu zaman onlar üçün Allah-təalanın yer üzündəki hüccəti olan öz zamanlarının imamları belə qeybət dövrünü yaşayacaqdır."\nXülasə, əsrin İmamının (ə.f.) uzaq olduğu günlərdə cəmiyyətimizin yarısını təşkil edən qadınlar öz yaradıcı rollarını tanımalı və din qardaşlarıyla yanaşı İmam Zamanın (ə.f.) zühur şəraitinin yaranması üçün yorulmadan çalışaraq öz bacarıqları qədər cəhd göstərməlidirlər. Əziz və mehriban qadınlarımız öz fərdi və ictimai vəzifələrini yerinə yetirməkdə süst və etinasız olmamalı, göstərilmiş vəzifələrə əməl etməli, fəsad və eybəcərliklərdən uzaqlaşmalı, ruh və canlarını təmizləyərək cilalamalıdırlar ki, Həzrət Bəqiyyətullahın (ə.f.) həqiqi intizarında olanlardan olsunlar.\nŞəhid Dəstğeyb nəql edir: "Bir neçə il bundan öncə pak və ismətli seyyidə bir qadın cümə məscidində qılınan camaat namazına çox diqqət yetirərdi. Bir gün yaxınlaşıb mənə belə dedi:\n-Neçə vaxtdır ki, cəddim Siddiqeyi-Tahirəyə (s.ə.) təvəssül edərək öz nicatım üçün ondan kömək diləyirdim. Keçən gecə röyada o həzrəti gördüm və dedim:\n- Bibi, biz qadınlar nicat tapmışlardan olmaq üçün nə etməliyik?\n- Siz qadınlar nicat tapmaq üçün 6 bəndə riayət etməlisiniz.\nMən isə o 6 bəndi soruşa bilmədim, yuxudan oyandım. İndi siz mənə o 6 bəndin nə olduğunu deyə bilərsinizmi?\nŞəhid Dəstğeyb belə fikirləşdi ki, Quranın "ƏL Mumtəhinə" surəsinin axırıncı ayələrində qadınların vəzifələri və onların Rəsulullah (s.ə.v.v.) ilə etdikləri beyətin qəbul olma şərtləri yazılıb.\nSonra deyilən surənin 12-ci ayəsinə müraciət etdim, saydım. Gördüm ki, düz 6 bənddir. Daha sonra isə həmin seyyidə xanıma dedim ki, Həzrətin məqsədi elə həmin 6 bənd olmuşdur.\nOnları sizə də təqdim edirik:\nMumtəhinə surəsinin on ikinci ayəsində belə buyurulur\n"Ey peyğəmbər! İman gətirmiş qadınlar yanına gəlib səninlə beyət etmək istəsələr gərək buna (altı şərtə) riayət etsinlər:\n1. Allaha heç bir şərik qoşmasınlar! ( Yəni Allahı zat və sifətlərində tək və bənzərsiz bilmək, öz əməl və ibadətlərindən məqsədləri bir olan Allaha ibadət etmək olmalıdır).\n2. Oğurluq etməsinlər! (Yəni həyat yoldaşlarının, yaxınlarının ya hər hansı bir insanın malından icazəsiz və onların razılığı olmadan götürmək.)\n3. Zina etməsinlər! (Qeyri-əxlaqi işlərdən uzaq olsunlar.)\n4. Öz övladlarını öldürməsinlər! (Yəni övladlarını saldırmasınlar, hətta uşaqları ana bətnində ilkin formalaşma mərhələsində belə olarsa saldırılması yenə haramdır. Günah sayılmaqla bərabər gərək diyə də ödənilsin)\n5. Əl-ayaqları ilə yalan toxumayıb, kimsəyə böhtan atmasınlar! (Bütün növ yalanlara şamildir: başqasından hamilə qalıb yoldaşına nisbət vermək, pak qadınlara böhtan ataraq onları zinada təqsirləndirmək (islamda buna "qəzf" deyilir) və s. )\n6. Ey Məhəmməd! Onlara əmr etdiyinin heç biri ilə müxalifət etməsinlər! (Məsələn, namaz, oruc, həcc, zəkat, vilayət; həyat yoldaşına itaət etmək, naməhrəmlərə baxmamaq ya toxunmamaq.)\nMömin qadınlarla bu şərtlər əsasında beyət et və onlar üçün Allahdan əfv tələb et ki, Allah Bağışlayan və Mehribandır.


Şərəfli bir ömür qoyub gedirəm… – Novator.az\nŞərəfli bir ömür qoyub gedirəm…\nŞair Vaqif Məmmədovu çoxdan, lap çoxdan tanıyırdım, düz qırx il öncədən… Bir şair kimi… Şərur rayonunda çıxan “İşıqlı yol” qəzetinin səhifəsində çap olunan şeirlərindən… Özünü isə “Şərur qönçələri” ədəbi dərnəyinə ayaq açdığım gündən tanıdım və getdikcə həm gözəl şair, həm də səmimi bir insan kimi sevdim.\nÇubuq “atlarını” çapan dostlarım,\nYığışın bir yerə, mən də gəlmişəm.\nNanə qoxusuna, yarpız ətrinə,\nAna qayğısına – kəndə gəlmişəm.\n“Yaşadacaq bu yol məni” adlı ilk kitabı çap olunduğu zaman onun bu uğuruna sevinənlərdən biri də mən olmuşdum. O zamanlar Şərur rayonunun Dəmirçi kənd orta texniki-peşə məktəbində Azərbaycan dili-ədəbiyyatı müəllimi işləyirdim. Vaqif müəllimi məktəbə dəvət etdik, onunla adına layiq və yaddaşlara yazılası bir görüş təşkil etdik.\nTufan küləkdən haqlı,\nXəlbir ələkdən haqlı,\nİblis mələkdən haqlı,\nNə deyim, sənə dünya?\n– deyən Vaqif müəllimi erməni işğalçılarının torpaqlarımıza hücum etdiyi zamanlarda – Sədərək kəndinin ağır günlərində, 1990-1993-cü illərdə bir ər kimi əli silahlı döyüş meydanında səngərlərdə görmüşəm.\nDüşəndə taleyin soyuq qışına,\nƏslini, kökünü dananlar da var.\nDönüb od içində simurq quşuna\nEl üçün şam kimi yananlar da var.\nŞair qardaşımın sözü ilə əməli, əməli ilə sözü bir idi, xalqının sevimlisinə çevrilməsinin kökündə də bu dururdu. Özünün dediyi kimi:\nMənanı axtarma əsrdə, ildə,\nZəhmətsiz keçibsə, eyləmir kömək.\nQədrin, qiymətin ucasa eldə,\nSən elə vətənə gərəksən demək.\nVaqif Məmmədovun poeziyasında doğulduğu torpağa, Vətənə sevgisinin bariz ifadəsini, sadə və səmimi bir dillə poetik laylasını görürük və sevirik.\nOğuz diyarıdır, qopuzun, sazın\nAdını yaşadan yüz qalası var.\nCəlilin, Cavidin, Məmməd Arazın\nBu ulu torpaqda söz qalası var…\nUstad şairimiz Məmməd Arazın yaradıcılığı min bir ləllə, gövhərlə dolu olan bir bulaqdır. Bu gün sinəsinə döyən elə bir şair tapılmaz ki, o bulaqdan su içməmiş, şəhdi-şirəsindən dadmamış ola. Vaqif Məmmədov da o bulaqdan su içmişdi.\nAzərbaycan havası nur, suyu nur,\nAzərbaycan baharı nur, yayı nur.\nAzərbaycan nur selində yuyunur,\nÜlviləşir yaddaşlarda qalmağa,\nBelə yerdə nə var şair olmağa.\nAzərbaycan yarı nəğmə, yarı söz,\nHər qarışı yarı torpaq, yarı söz.\nBir diyar ki, varı halal, varı düz,\nİstəyi yox yaddan tikə almağa,\nOnun lirikasında Vətənə məhəbbət mövzusu daha böyük yer tutur. Şairin qəlbində olduğu kimi, yaradıcılığında da Vətən sevgisi sonsuz dərəcədə sarsılmazdır. Hər dəfə oxuduqca adama elə gəlir ki, sanki bu şeirlər yazılmayıb, onun içindən axıb gəlir, axa-axa, doğula-doğula da ülviləşir.\nÜrəyimsiz ağlamıram, gülmürəm,\nHər istəyim ürəyimdə birləşir.\nBöyükmüdür, kiçikmidir, bilmirəm,\nÜrəyimə təkcə Vətən yerləşir.\nBu vətənpərvər şair işğal olunmuş torpaqlarımızın ağrısını öz ağrısı kimi qəbul edir və özününküləşdirirdi. Bu ağrıları, acıları da zaman-zaman kövrək bir dillə qələmə alırdı.\nHaqq deyib asılanın.\nGözündən qəm tökülər.\nOnun hər misrasında, hər beytində, hər bəndində lirik duyğularının, fəlsəfi düşüncələrinin çırpıntılı ahəngi duyulur. Və eyni zamanda ritmik mübarizlik ahəngi… İlk olaraq işğal olunan Kərki kimi kəndimizin, Göyçənin, Zəngəzurun, Qarabağın – Laçının, Şuşanın, Cəbrayılın, yəni itirilmiş torpaqlarımızın dərdinə ağı deyən şair yazırdı:\nElə bil tilsimə, daşa düşübdü,\nKədər sevinc ilə qoşa düşübdü.\nKönlümə bir az da Şuşa düşübdü,\nTorpaq, Vətən hara – əsirlik hara?\nMütləq dönəcəyik o torpaqlara.\nQəlbindəki bu cür ali vətəndaşlıq hisslərini ustalıqla qələmə alan şair oxucusunun da qəlbində vətəndaşlıq duyğularını oyatmağa can atır. Vətən sevgisini, yurd sevgisini, torpaq sevgisini qaldıra bildikcə ucalara qaldırır.\nHər bir şairin öz yaradıcılıq yolu, öz yaradıcılıq manerası olduğu kimi, Vaqif müəllimin də özünəməxsus yaradıcılıq üslubu var. Çünki o, gördüyü hər bir həyat həqiqətini yalnız və yalnız öz ürək süzgəcindən keçirdikdən sonra onlara poetik bir don geyindirib. “Acı” şeirində olduğu kimi.\nÖgey ana səsi.\nDost matəmində verilən yemək.\nÖvlad itkisinin dadı.\nNə qədər yığcam, lakonik bir dillə, bədii boylarla əks olunan poetik lövhədir.\nŞərə salmaram meyil,\nHaqq işə yol alaram\nQanmaza ağa deyil,\nQanana qul olaram.\n– deyən Vaqif müəllim bu misraları ilə bir insan kimi nə qədər sadə və səmimi olduğunu açıb göstərib. Məhz elə bu sadəliyi və səmimiyyəti ilə ürəklərdə özünə taxt qurub, bir şəxsiyyət, bir şair kimi böyüyüb, ucalıqlara qalxıb.\nTəbiət rəngbərəng boya üstündə…\nSönən ocaqlarda köz qalacaqdır.\nXınası islanan qaya üstündə,\nKəklik ayağından iz qalacaqdır.\nBir az yorğun idin, bir az da xumar,\nDünya sirr sandığı – açmaq olmayır.\nDünyanın qəribə təzadları var,\nAlın yazısından qaçmaq olmayır…\nÇağdaş poeziyamızda öz adı, öz imzası ilə sayılıb seçilən Vaqif Məmmədov şeiriyyətilə ürəklərə çox asanlıqla yol tapa bilir, oxucusunu öz dünyasından alır, düşüncələrə sövq edir, söz-söz oxucusunun qəlbinə, könlünə hakim kəsilir.\nHavam da, suyum da, çörəyim də sən,\nQəlbimdə çox sənli xatirəm yatır.\nUzaqda deyilsən, ürəyimdəsən,\nNə ünüm yetişir, nə əlim çatır.\nOnun şeirlərində hisslərin, duyğuların emosional təsir gücü nə qədər təsirli olsa da belə, sözün məna yükünü, poetik sanbalını bir o qədər də artırır.\nYalan uydurdular, şər atdılar ki,\nBöhtana düşənlər kiriyə bilməz…\nAncaq unutdular, unutdular ki,\nYalan ayaq tutar, yeriyə bilməz.\nVaqif Məmmədov dünyanın harasında olursa-olsun, öz soyuna, kökünə bağlı olan bir türk oğlu kimi soyu, kökü ilə iftixar duyan bir şair olub. Türk dünyasının çox hissəsini gəzən bir insan kimi olduğu türk torpaqlarını şeirlərində sevə-sevə vəsf eləyib, köks dolusu o yerlərdən söz açıb, Dədə Qorqud yurdlarını – Oğuz yurdlarını dönə-dönə, böyük bir ilhamla, məhəbbətlə tərənnüm edib.\nGöydən gələn işıqdımı?\nDədə Qorqud boylarında.\nSal qayada bitən durur,\nƏsrlərdən ötən durur.\nBütövcə bir Vətən durur,\nVaqif Məmmədov böyük məharətlə, sənətkara layiq bir ustalıqla şeirlərində öz həyat yaşantılarını ana dilimizin incəliklərindən incə bir şəkildə istifadə etməklə qələmə almağı bacarmış bir şairdir. Bunun əksini parlaq boyalarla “Nəsihət” şeirində görürük.\nXırmanın buğdasız, dənsiz olanda,\nDərələr dumansız, çənsiz olanda,\nMəni itirəndə, mənsiz olanda\nHəsrəti içində boğ, boğa bilsən.\nBu gün şair qardaşım Vaqif Məmmədov aramızda olmasa da özündən sonra iftixar doğuracaq böyük bir ədəbi irs və bir də ən yüksək insani keyfiyyətlərini bizim üçün miras qoyub gedib. Elə buna görə də inamla demək olar ki, ey ustad, sən bizimlə birgə olacaqsan. Həyat kredomuza çevirdiyimiz bir şeiri ilə də fikrimə son nöqtəni qoymaq istəyirəm:\nKimsənin yazığı gəlməsin mənə,\nSanmayın qəlblərə dəyib gedirəm.\nAtımı sürmədim dumana-çənə…\n“Məmməd Araz” mükafatı laureatı\nMəzənnələrin 2017-ci il nöqtəsi\nDolların 12 ayı


23 Noyabr 2021 14:37\nBakı Ağır Cinayətlər Məhkəməsində "İdeal" mağazalar şəbəkəsinin keçmiş rəhbəri İlqar İsmayılovun cinayət işi üzrə məhkəmə prosesi davam etdirilib.\nMilli.Az xəbər verir ki, hakim Əli Məmmədovun sədrlik etdiyi prosesdə müdafiə tərəfinin vəsatətinə əsasən, əlavə şahid qismində "İdeal Kompani"nidə direktor müavini olmuş Elvin Məmmədov dindirilib.\nO, İ.İsmayılovun "Şəhər bağları"ndakı mənzili 1 milyona alınmasını 100 min manat və 900 min manat olmaqla iki dəfəyə ödənilməsini təsdiq edən "Razılaşma"ya təqsirləndirilən şəxs tərəfindən imza atdığını təsdiqləyib.\nBelə ki, İ.İsmayılova qarşı "Şəhər bağları"nda mənzilin alınması üçün "İdeal Kompani" MMC-nin kassasından 2013-cü ilin iyun ayında 280 min manat məxaric edilməsi ilə bağlı ittiham irəli sürülüb.\nMüdafiə tərəfinin məhkəməyə bununla bağlı təqdim etdiyi "Razılaşma" adlı sənəddə isə qeyd edilib ki həmin mənzil 280 min manata deyil, 1 milyon manata alınıb və bu məbləğ 2013-cü ilin aprel ayında ödənilib.\nVəkil bildirib ki, həmin məbləğlərlə bağlı mədaxil qəbzləri də məhkəməyə təqdim edilib: "Məhkəmədə dindirilən mühasib Samirə Quliyeva da təsdiqlədi ki, İlqar İsmayılovun adına bankdan götürülmüş kredit şirkətin kassasına mədaxil olunub. İstintaqda kreditin ödənişi üçün çıxarılan vəsaitlər hesablanıb, amma köçürülən vəsaitlər yox. Bu sənədlər sübut edir ki, İlqar İsmayılov şirkətə dəfələrlə çox vəsait mədaxil edib".\n8 Dekabr 16:42 5 393 Bakıda məktəbdə əxlaqsızlıq edən şagirdin görüntüləri yayıldı - VİDEO\n10:21 4 525 "O aparıcı qız deyil, min hoqqadan çıxır" - Tolikdən tükürpədici AÇIQLAMA\n08:14 4 187 Bina evində yaşayanlar üçün VACİB XƏBƏR - Bu şəxslərə pul verməyin - VİDEO\n00:01 4 011 Günün qoroskopu: Enerjiniz yalnız bir istiqamətdə olmamalıdır\n11:30 3 569 Mumiyanın ağzını açanda GÖRDÜYÜNƏ İNANMADI: Səbəbini tapa bilmirlər - Ağzının içində... - FOTOlar\n10:03 3 522 İşığı kəsilən şəxs “Azərişıq” əməkdaşının maşınını yandırdı - FOTO\n8 Dekabr 16:24 3 167 Erməniyə "əmi" deyənlər - Ordusuna ləkə yaxmaq istəyən XAİNLƏR\n6 Dekabr 11:14 20 759 İranın pulu çökdü: manat Tehranda rekord vurdu\n8 Dekabr 12:42 18 173 Azərbaycanda bu şəxslərə hər ay 3 min manat, 5 otaqlı ev, lüks avtomobil veriləcək\n6 Dekabr 10:48 11 807 Azərbaycanlı məşhur aparıcı keçmiş vitse-spikerin gəlini imiş - VİDEO\n5 Dekabr 22:48 10 885 İkinci dəfə evlənən Aysel dərin dekolteli geyimdə GÖZ QAMAŞDIRDI - FOTO\n7 Dekabr 13:28 9 751 27 yaşa çatmamış evlənənlərə 17 minlik dövlət dəstəyi - Yeni ildən sonra...\n7 Dekabr 10:50 8 834 “İynə vurursunuz ki, bağı 150 minə satmağınızdan xəbəri olmasın” - VİDEO\n7 Dekabr 00:10 8 579 Ermənistan Zəngəzur dəhlizinin çəkilişinə başladı - Paşinyan işlərə start verib


Bu gün Bakının bayramıdır, bu münasibətlə həm Azərbaycan, həm də Türkiyə xalqını təbrik edirəm - Şamil Ayrım\nSiyasət 15 Sentyabr 2020 13:59 (UTC+04:00)\nBakı. Rufiz Hafizoğlu, Elçin Mehdiyev - Trend:\n“1918-ci ildə Azərbaycanın yardım istəməsi ilə Osmanlı dövləti tərəfindən yaradılan Qafqaz İslam Ordusunun komandanlığına 28 yaşlı Ənvər Paşa təyin edildi. Qafqaz İslam Ordusu öncə 25 may 1918-ci ildə Gəncəni azad etdi, daha sonra isə Azərbaycan korpusundan 1000 nəfər əlavə edilməklə 12 minlik ordu ilə Bakı işğaldan azad olundu. Qafqaz İslam Ordusu Bakının azadlığı uğrunda 1130 şəhid verdi.”\nNuru Paşa Bakıda böyük coşqu ilə qarşılandı, Təzəpir məscidində minbərə çıxaraq xalqa xitab etdi. Bu gün bu minbər “Nuru Paşa minbəri” kimi xatırlanır və qorunur.\nMudros müqaviləsi imzalandıqdan sonra Qafqaz İslam Ordusu Bakını tərk etmək məcburiyyətində qaldı. Nuru Paşa o günləri belə xatırlayırdı: “Qardaşım Ənvər Paşanın şəhid olması qəlbimi nə qədər sızlatdısa, Azərbaycanın istilası qəlbimi ondan da çox sızlatdı. Azərbaycandakı türklük əbədidir və kaş ki, həyatımı itirsəydim də Azərbaycan Türkdən kənarda qalmayaydı.”\nTürkiyə hər zaman Azərbaycanın yanında, Azərbaycan da Türkiyənin yanındadır. Ermənilərin Tovuz istiqamətindəki təxribatları və Aralıq dənizində Türkiyəyə qarşı oynanılan oyunlar zamanı Azərbaycan və Türkiyə qardaşlığı daha da möhkəmləndi. Yaşasın Azərbaycan, yaşasın Türkiyə!”.


Bakupost.az - Pandemiya və kino sənəti: Yeni filmlər niyə çəkilmir?\n15:45 / 06 Sentyabr 2021\nPandemiya və kino sənəti: Yeni filmlər niyə çəkilmir?\nKoronavirus pandemiyasının digər sahələrə vurduğu ziyan incəsənətdən də yan keçmədi. Demək olar ki, bir çox sahələrdə qapanmalar olsa da, müəyyən müddətdən sonra yumşalmalar tətbiq edildi.\nTəəssüf ki, bu yumşalmalar film sahəsi ilə bağlı məkanlara şamil olmadı. Belə ki, 2020-ci il martın 14-dən qapılarını tamaşaçılarının üzünə bağlamağa məcbur qalan kinoteatrlar, teatrlar, “Cinema” mərkəzləri hələ də fəaliyyət göstərmir.\nBelə olduğu halda, pandemiya dövründə insanlar yalnız internet üzərindən yayımlanan filmlərə baxdılar. Hətta statistik göstəricilərə görə, karantin müddətində “Youtube” şəbəkəsində istifadəçilərin fəallığı əvvəlki illərlə müqayisədə artıb.\nLakin Azərbaycanda yaranan belə şəraitdən rejissorlar, ssenaristlər fürsət kimi istifadə edib yeni film, əsərlər ortaya qoymadılar. Halbuki, daha böyük kütlənin maraq dairəsinə çevrilə bilər, həm də baxış sayında yüksəliş əldə etmək olardı.\nBəs buna səbəb nə oldu? Nəyə görə bu sahədə çalışanlar passivlik nümayiş etdirdi?\nBu barədə Bakupost.az -a danışan sənətşünas Xəyalə Rəis qeyd edib ki, pandemiya hər sahəyə olduğu kimi incəsənətimizə də təsirsiz ötüşməyib:\n“Pandemiya dönəmində ən çox izlənilən film Elşən Zeynallının rejissorluq etdiyi “Soyuq günəş” oldu. Filmin ssenarisi real həyatdan götürülmüş ləzgi həyatından bəhs edir ki, sözügedən film ilk bədii ləzgi filmi idi. Filmin Nizami kinoteatrında premyerası nəzərdə tutulsa da, ancaq pandemiya şərtlərinə əsasən bu mümkün olmadı. Rejissor da həmin filmi “Youtube”a yerləşdirdi və hazırda “Soyuq günəş” yerləşdirildiyi 3 ay ərzində izlənmə sayı 2 milyonu keçib. Nəinki Azərbaycanda, Türkiyədə, Cənubi Azərbaycanda böyük müzakirərlərə səbəb olub.\nDigər tərəfdən pandemiya dönəmində bir çox filmlər çəkildi, ancaq həmin filmlər kommersiya xarakteri daşıyır. Kommersiya üçün çəkilən filmlər də ilk növbədə kinoteatrda heç olmasa öz xərcini çıxarmağa hesablanıb. Ondan sonra müəllif həmin filmi “Youtube”da yerləşdirib izləyici toplayır”.\nX. Rəis pandemiya dönəmində sənətin öldüyünü deyənlərə də səslənib:\n“Deyirlər ki, pandemiya dönəmində Azərbaycan kinosu, teatrı öldü, son nəfəsini verir. Tarixə nəzər salsaq istənilən dönəmdə ağzıgöyçəklərin “İncəsənətimiz ölür, son nəfəsini verir” kimi çıxışları olub. O fikri səsləndirənlərin çoxu indi həyatda yoxdur. Ancaq kino, teatr hələ də yaşayır”.\nKinorejissor Ruslan Mollayev isə bildirib ki, istər karantin dövründə, istərsə də normal həyatda rejissorlar yaradıcılıqlarını hər zaman əks etdiriblər:\n“Dünya praktikası göstərir ki, tanınmış yazarların əksəriyyəti bu kimi vəziyyətlərdə böyük əsərlər yaradıblar. Yəni rejissorları qınamaq olmaz ki, niyə film çəkmədilər. Fərqi yoxdur, film çəkənlər karantində və ya ondan əvvəl yaradıcılıqlarını əks etdiriblər.\nŞəxsən mənə hər zaman insan faktoru maraqlıdır. Məsələlərə insanların dili ilə yanaşıram. İçimdə hansısa söz, fikir varsa, diqqətimi çəkən mövzu olarsa, onun üzərində işləyirəm. Məsələn, görürəm ki, bu fikri yaxın tanıdığım adamın dili, həyata baxışı ilə deyə bilərəm, o zaman həmin adama müraciət edirəm, onu filmə dəvət edib, sənədli filmimizi çəkirik.\nSon filmim Qarabağla bağlı çəkdiyim “Sözün zəfəri” olub. Oraya Səlim Babullaoğlunu dəvət etdim. Karantin ərəfəsində sözün qalibiyyətindən film çəkdik. Məsələn, müharibə zamanı fiziki olaraq ondan danışılıb. Amma bu müharibənin kökündə söz dayanır. Əslində hər şey sözdən, ideyadan başlayır. Məhz bizim də fikrimiz poeziyaya, sözə yanaşaraq, öz işimizi, cəmiyyətdə gedən prosesə münasibətimizi bildirmək idi. Bu film həm sosial şəbəkədə, həm də televiziyada yayıldı. Ola bilsin ki, televiziyada yayılan materiallar sosial şəbəkələrdə özünü biruzə vermədi. Çünki televiziyanın özünün də qanunları var. Düşünürəm ki, filmlər festivalda iştirak etdikdən sonra sosial şəbəkələrdə öz yerlərini tutacaqlar. Və kütlə onu daha çox görəcək”.


“Füzuli aeroportunun təhlükəsizliyinin təmin edilməsi Türkiyə hərbçilərinə tapşırıla bilər” — AÇIQLAMA\nGÜNDƏM 19 okt 2021, 12:34\n“Hesab edirəm ki, Ərdoğanın Füzuli Beynəlxalq Hava Limanın açılışından sonra hava limanının təhlükəsizliyinin təmin edilməsi Türkiyə hərbçilərinə də tapşırıla bilər. Bu isə hava limanına qarşı hər hansı təxribatın olma riskini tamamilə aşağı salmış olar”.\nDemokrat.az xəbər verir ki, bu fikirləri politoloq Samir Hümbətov 8 noyabr 2021-ci ildə Türkiyə prezidenti cənab Rəcəb Tayyib Ərdoğanın Azərbaycana, işğaldan azad edilmiş Füzuli şəhərinə baş tutacaq səfərindən danışarkən bildirib.\nPolitoloqun sözlərinə görə, səfər çərçivəsində ölkə başçısı cənab İlham Əliyev və cənab Ərdoğan yeni tikilmiş Füzuli Beynəlxalq Hava Limanın açılışında iştirak edəcəklər:\n“Bu, məsələnin rəsmi informasiya hissəsidir. Amma burada bəzi suallar yaranır ki, Türkiyə prezidenti cənab Ərdoğan niyə Azərbaycanda hava limanı açılışında iştirak etmək istəsin? Bu səfərin pərdəarxası detalları nədən ibarətdir? Ərdoğanın bir il ərzində Qarabağa səfəri kimə yaxud hara mesaj xarakteri daşımaqdadır?\nXatırlatmaqda fayda var ki, son gönlər İran və Azərbaycan arasında gərginlik sürətlə artmaqdadır və hətta İran tərəfi sentyabrın 20-dən sonra ilk dəfə idi ki, Azərbaycanla sərhəddə Aslandüzdən başlayaraq İran Culfasına kimi geniş bir ərazidə hərbi təlimlərə başladı. İran bu təlimləri Azərbaycana qarşı əzələ nümayişi kimi göstərdi. Bu hadisə Azərbaycan və İran arasında ciddi gərginliyin yaranmasına səbəb oldu. Azərbaycan prezidenti cənab İlham Əliyev İranın atdığı bu addıma sərt reaksiya verdi. Türkiyə isə İranın atdığı addıma cavab olaraq Türkiyə-İran sərhədinə qoşun yığdı və Türkiyə PUA-ları Türkiyə-İran sərhəddində fasiləsiz uçuşlara başladılar.\n29 sentyabr 2021-ci ildə isə Türkiyə prezidenti cənab Rəcəb Tayyib Ərdoğan Rusiyanın Soçi şəhərinə səfər etdi və orada Rusiya prezidenti Vladimir Putinlə görüşdü. Bu görüş zamanı tərəflərin müzakirə etdiyi məsələlər sırasında Suriya ilə birgə Qarabağ məsələsinin də olduğu bildirildi. Soçi səfərindən bir gün sonra Türkiyə prezidentinin Azərbaycana səfər edəcəyi və Füzuli Beynəlxalq Hava Limanının açılışında iştirak edəcəyi haqqında məlumatlar yayılmağa başladı.\nBaş verən prosesləri ümumiləşdirərək belə qənaətə gəlmək olar ki, Türkiyə prezidentinin bir ildə iki dəfə Azərbaycana baş tutacaq səfəri həm region dövlətlərinə, həm də regionda regionda marağı olan digər güc mərkəzlərinə ciddi mesaj xarakteri daşıyır. Əslində, Türkiyə bununla qarşı tərəflərə mesaj verir ki, Azərbaycanın regionda tək deyil və biz hər zaman Azərbaycanın yanındayıq.\nSon günlər Rusiya "sülhməramlıları"nın müvəqqəti nəzarət etdiyi Azərbaycanın Qarabağ bölgəsində erməni terrorçuları tərəfindən yenidən gərginliyn artırılması, bir hərbi qulluqçumuzun şəhid olması isə Ərdoğanın Azərbaycana səfərindən narahat olan qüvvələr tərəfindən təşkil edilmiş təxribat kimi də qiymətləndirilə bilər”.


İzopolex-100 (10kq, 25kq) + Maye komponent (4lt, 10lt) - Boya, boyalar\nBOYA.AZ Azpol Quru İnşaat Qarışıqları Hidro və Termo İzolyasiyalar İzopolex-100 (10kq, 25kq) + Maye komponent (4lt, 10lt)\nİzopolex-100 (10kq, 25kq) + Maye komponent (4lt, 10lt)\nİçməli su ilə təması zamanı istifadə edilə bilər. Büzülmür, çat vermir, su keçirmir, aşındıncı və zəhərli deyil. Şaquli və üfuqi səthlərdə istifadə edilə bilər. Keramika və özü özlüyündən yayılan ötrüklərdən əvvəl istifadə üçün ideal su izoliasiya materialıdır. BS 6920 standartına görə içməli su ilə təması təsdiqlənmişdir. Betonda karbonatlaşmanın qarşısını alar və dona və istiyə dözümlüdür.\nHər qat üçün 1.75 kq/m² (1mm qalınlıqda). 2 qat halında 25kq toz+10kq maye=35kq= 10m² sahə(2mm qalınlıq üçün).


Mehdi Hüseynzadə adına Sumqayıt şəhər stadionundan SON GÖRÜNTÜLƏR- FOTOLAR | Hafta.az\nMehdi Hüseynzadə adına Sumqayıt şəhər stadionundan SON GÖRÜNTÜLƏR- FOTOLAR\n13:43 25.02.2020 Müəllif:Ruzbeh Məmməd\nKeçən ilin noyabr ayında Prezident İlham Əliyev Mehdi Hüseynzadə adına Sumqayıt şəhər stadionunun təmiri ilə bağlı sərəncam imzalayıb. Stadionunun yenidən qurulması məqsədilə Prezidentin ehtiyat fondundan Sumqayıt Şəhər İcra Hakimiyyətinə ilkin olaraq 5 milyon manat ayrılıb.\nHafta.az olaraq bu gün stadiona baş çəkdik. İşlər hələki davam edir. "İşlər nə zaman yekunlaşacaq" və yeni stadionın vəziyyəti ilə bağlı suallarımıza cavab tapmaq üçün ərazinin sahə rəisinə yaxınlaşdıq. O bildirdi ki, bizim mətbuata açıqlama verməyə hüququmuz yoxdur, çünki sifarişçi Sumqayıt Şəhər İcra Hakimiyyətidir, bütün məlumatları ordan almaq olar.\nSumqayıt Şəhər İcra Hakimiyyəti mətbuat xidmətinin rəhbəri Eyvaz Qocayevlə əlaqə saxladıq. E.Qocayev hafta.az-a açıqlamasında bildirdi ki, söküntü işləri yekunlaşıb və artıq stadionun yenidən qurulması işlərinə başlanılıb:\n"Qeyd edək ki, 1966-cı ildə istifadəyə verilən, 53 ildə bir çox beynəlxalq oyuna şahidlik edən stadion tamamilə sökülərək yerində yeni və müasir tələblərə cavab verən üstüörtülü arena inşa olunacaq. Yenidənqurma işlərindən sonra arenanın azarkeş tutumu artırılacaq. Ərazidə üstüörtülü iki ehtiyat meydançanın da tikilməsi nəzərdə tutulub"\nXatırladaq ki, bir müddət öncə mətbuata bildirilmişdi ki, Mehdi Hüseynzadə adına Sumqayıt şəhər stadionunu əvvəlkindən üstü örtülü olması ilə fərqlənəcək. Ot örtüyü Hollandiyadan sifariş olunacaq. Qaçış zolağı ləğv ediləcək və genişlənmiş ərazidə üstü örtülü iki ehtiyat meydança da tikiləcək. Həmçinin, otelin tikintisi də nəzərdə tutulub. Stadionun tutumuna gəlincə ilkin olaraq 16 min nəzərdə tutulub. Ancaq inşaatın gedilşindən asılı olaraq ola bilsin ki, tutum 18 minə yaxın olsun.


“Elşad Abdullayev universiteti ermənilərə 60 milyon dollara satmaq istəyib” – SENSASİON FAKTLAR - Busaat.az\nKONKRET.az-a belə bir sensasion açıqlama ilə Rusiyada yaşayan Azərbaycanlı iş adamı Fuad Rzayev çıxış edib. O bildirib ki, hazırda Azərbaycanın Təhsil Nazirliyi bu universitetə sahib çıxmaq istəmir. Rusiya dövləti isə təhsil müəssisəsini sökmək niyyətindədir. Bu haqda qərar artıq qəbul edilib: “Rusiya Baş Prokurorluğu Azərbaycan tərəfinə yazaraq Elşad Abdullayevin beynəlxalq axtarışa (İnterpol) verilmədiyini bildirib. Yazırlar ki, Azərbaycanın Nəsimi Rayon Məhkəməsinin qərarı ilə Elşad Abdullayev beynəlxalq axtarışa verilib. Lakin Rusiya Baş Prokurorluğu bunun yalan olduğunu iddia edir.\nQeyd edək ki, bu sensasion faktları təqdim edən iş adamı Fuad Rzayev 1992-ci ildən Rusiyada yaşayır və oranın vətəndaşıdır. Vaxtilə əfsanəvi komandir Allahverdi Bağırovun yaratdığı “Ağdam” batalyonuna maddi yardım edən şəxslərdən biri olub. Eyni zamanda “20 yanvar”la bağlı sənədli filmlər çəkdirib və xarici dildə Qarabağ-la bağlı kitablar çap etdirib.


“Formula-1”: “Renault”un yürüşçüləri Bakı Qran-prisini intizarla gözləyirlər | Xalq Qəzeti\n17.06.2016 09:43 | Oxunma sayı: 1142\n“Renault”un yürüşçüləri - GP2 seriyasının çempionu, “FIA Formula-2” seriyasının vitse-çempionu, britaniyalı Colian Palmer və “Formula-Reno 3.5” çempionatının qalibi, 2014 və 2016-cı illər mövsümlərində Formula-1-in pilotu, danimarkalı Kevin Maqnussen Bakıda keçiriləcək Formula-1 Avropa Qran-prisindən gözləntilərini bölüşüblər.\nColian Palmer: Bakıda həm avtomobilə, həm də yürüşçüyə çətin sınaq olacaq\n– Colian, Bakı mərhələsinə necə hazırlaşmısınız?\n– Bakı trası tamamilə yenidir və simulyatorumuzda yoxdur. Buna görə də oyun əlavəsinin köməyi ilə məşq etmişəm! Mənim “Baku City Circuit” barədə müəyyən təsəvvürüm var. Mühəndislərim artıq hazırlaşıblar. Amma yalnız trasda gəzişəndən və cümə günü bir neçə dövrə vurandan sonra ilk təəssüratlardan danışmaq olar. Hamı eyni vəziyyətdədir.\n– Tras barədə nə deyə bilərsiniz?\n– Belə görünür ki, maraqlı trasdır. Orada şəhər trası üçün yetərincə sürət götürməyə və ötüb keçməyə imkan verən sahələr var. Çox böyük orta sektor olduqca mürəkkəb görünür. Bu sektor çox ensizdir. Bundan əlavə, orada fərqli yüksəkliklər var. Əslində, şəhər trasında hər hansı səhv qəzaya səbəb olur. Odur ki, diqqətli olmaq lazımdır.\n– Belə görünür ki, Azərbaycanda isti olacaq. Kokpitdə (kabinə) bunu hiss edəcəksinizmi?\n– Əlbəttə, isti öz rolunu oynaya bilər. Maşında da hiss olunur. İndiyədək isti hava şəraitində yürüşlərimiz olmayıb. Bəhreyn Qran-prisi axşam saatlarında keçirilmişdi, buna görə də temperatur bir o qədər yüksək deyildi. Şəhər trasında isti olacaq. Xüsusən də kokpitdə. Odur ki, texnikaya da, yürüşçülərə də çətin olacaq. Amma hər halda Kanada havasından sonra ürəyimdən isti iqlim keçir.\n– Bakıda Monreal “uik-endinin” hansı müsbət məqamlarından istifadə etmək olar?\n– Maşınla işləmək sahəsində inkişafa nail olmuşuq. Bəxt üzümüzə bir balaca çox gülsəydi və finişə çata bilsəydik, lap əla olardı. Şadam ki, inkişafımız davam edir. Əlbəttə, Monrealda trasdan çıxmağım məni məyus etdi, amma yeni mühərrik əvvəlki versiyasından səmərəli çıxdı və çoxlu vaxt əldə etməyə imkan verir. Komanda var gücü ilə çalışır, biz tədricən maşına öyrəşirik, motor isə mükəmməl işləyir. İndi kiçik problemlərimiz var və onları dəf edəndən sonra yaxşı formada olacağıq.\nKevin Maqnussen: Yenidən mübarizəyə atılmaq lazımdır\n– Kevin, Bakı Qran-prisindən nə gözləyirsiniz?\n– Yaxşı olardı ki, yüksək nəticə nail edək. Kanada Qran-prisi bizim üçün uğursuz oldu. Yenidən mübarizəyə atılmaq lazımdır. Biz inkişaf edirik, hərçənd kənardan bu, bir o qədər də görünmür. Bundan əlavə, yeni trasla tanış olmaq istəyirəm.\n– “Baku City Circuit” barədə nə düşünürsünüz?\n– Orada uzun düz yol var, buna görə də maraqlı olmalıdır. Şəhər trası üçün yetərincə uzun olan halqa bir neçə maraqlı xüsusiyyətə malikdir. Orada çox dar hissə var. Bu hissə ilə ilk tanışlıq güclü təəssürat doğuracaq. Biz trasın örtüyü və digər özəllikləri barədə hələlik heç nə bilmərik. Hasarlar çox yaxındır. Çalışacağam ki, onlardan uzaq olum.\n– Kanada Qran-prisinin yekunlarını necə qiymətləndirirsiniz?\n–Çox mürəkkəb yarış oldu. Aydın məsələdir ki, üçüncü məşq zamanı qəza “uik-endimi” korladı. Komandaya təşəkkür etməliyəm. Yürüş üçün ehtiyat şassi hazırlamaqdan ötrü gərgin işləməli oldu.\nBazar günü maşının potensialını üzə çıxara bilmədim. Mən starta “Soft” şinləri ilə çıxmışdım. Əvvəlcə hər şey yaxşı idi, amma “UltraSoft”a keçəndən sonra istədiyim sürətə nail ola bilmədim. Buna görə də yolun ikinci hissəsi çətin oldu.\n– Bakı yürüşünə necə hazırlaşırsınız?\n– Qran-pri yarışına qədər görüləsi işlərimiz çoxdur. Trasa daxil olub maşın sürməzdən əvvəl böyük hazırlıq işi görülməlidir. Mən münasib sürət seçmək üçün mühəndislərlə sıx ünsiyyət saxlayıram. Baxaq görək necə olacaq.


azfreespeech Astana sammitində olan jurnalistlərimiz gecə yata bilmirmişlər – azfreespeech\nAstana sammitində olan jurnalistlərimiz gecə yata bilmirmişlər\nAstanada keçirilən ATƏT-in sammiti tarixə qovuşdu. Düzdü, hamı deyir ki, bu sammit heç nəyi həll etmədi. Amma hər halda sammitlə bağlı bütün xəbərlərin yükünü çəkənlər də oldu. Azərbaycan vətəndaşlarını qarlı Astanadan informasiya ilə təmin edən bizim jurnalistlər kimi.\nModern.az jurnalistlərin Astanada çəkilən bəzi şəkillərini təqdim edir. Sammitdə Azərbaycandan ANS-in əməkdaşı Ayaz Nizamioğlu, APA-dan Viktoriya Dementyeva, “Turan” İA-dan Təranə Kazımova, ATV-dən Vaqif Aydınoğlu və digərləri iştirak ediblər.\nMedia nümayəndələrinin sözlərinə görə, Astana sammitinin keçirildiyi iclas zalına getmək üçün gecə saat 3.00-da yuxudan durmaq lazım idi. Saat 5.00-da sərt yoxlamalar başlayırmış. Sonra konfrans zalına yola düşürmüşlər. Nümayəndə heyətləri və jurnalistlər tez gəlirmiş. Çünki səhər açılandan sonra iclasa gələn dövlət başçılarına görə bütün yolları bağlayırmışlar…


22:12 5 Okt 2021\n• Mövcud təlimat və normativlər əsasında işçilərə bonus və mükafatların hesablanması;\n• İşçilərə avans və əmək haqqının qalan hissəsinin ödənişi, o cümlədən əlavə, mükafat, əmək qabiliyyətinin olmaması vərəqəsi üzrə ödənişlərin müvafiq elektron bank sistemində həyata keçirilməsi;\n• Gündəlik qaydada məzuniyyət, son haqq-hesab, bonus, maddi yardım və digər ödənişlərin həyata keçirilməsi;\n• İşçilərin işə bağlılığı, motivasiyası və həvəsləndirilməsi məqsədilə müxtəlif motivasiya sistemlərinin qurulmasında iştirak;\n• Əmək hüquqları və əmək haqqı sahəsində müxtəlif sorğuların cavablandırılması;\n• Əmək haqqı və fəaliyyəti ilə bağlı müxtəlif hesabatların hazırlanması;\n• Departament direktoru tərəfindən verilən digər tapşırıqların yerinə yetirilməsi.\n• Ali təhsil (İnsan Resurslarının idarə olunması, Menecment, Riyazi və ya İqtisadi sahələr üzrə ali təhsil arzuolunandır);\n• Müvafiq sahə üzrə minimum 1 il iş təcrübəsi arzuolunandır;\n• MS Office proqramları üzrə biliklər;\n• Excel proqramı üzrə yüksək səviyyədə biliklər;\n• Yüksək riyazi biliklər və analitik təhliletmə qabiliyyəti;\nGöstərilən tələblərə cavab verən namizədlər öz CV-lərini 15 oktyabr 2021-ci il tarixinədək email-in mövzu hissəsində Maddi motivasiya sistemləri üzrə mütəxəssis qeyd edərək [email protected] elektron ünvanına göndərə bilər. Əks təqdirdə belə müraciətlilərin namizədliyinə baxılmaya bilər.\n“Bank Respublika” ASC Bakı filialları üzrə Kredit üzrə arxa ofis mütəxəssisi vəzifəsi üzrə vakansiya elan edir.\n• Bank proqramında CIF (Customer Information File) hesab açmaq;\n• Kredit, zəmanət, akkreditiv və kredit ödənişləri üzrə məlumatları düzgün şəkildə bank proqramına daxil etmək;\n• Qanunvericilik, bankdaxili qaydalar və kredit komitəsinin qərarlarına uyğun olaraq müqavilə, müqaviləyə əlavə və digər zəruri sənədləri tərtib edərək krediti rəsmiləşdirmək;\n• Kredit qovluğu və onun elektron fotosurətini yaratmaq;\n• Bankdaxili sənədləri Azərbaycan Respublikasının qüvvədə olan qanunvericiliyinin tələbləri və daxili qaydalara uyğun olaraq tərtib etmək və rəsmiləşdirmək.\n• Azərbaycan dili əla (yazılı və şifahi);\nGöstərilən tələblərə cavab verən namizədlər öz CV-lərini email-in mövzu hissəsində Kredit üzrə arxa ofis mütəxəssisi şəklində qeyd edərək 15 oktyabr 2021-ci il tarixinədək [email protected] elektron ünvanına göndərə bilər. Əks təqdirdə belə müraciətlilərin namizədliyinə baxılmaya bilər.


Toğrul Əsgərov: "Komanda yoldaşlarımın hamısından uğurlu nəticə gözləyirəm" - Report.az\nToğrul Əsgərov: "Komanda yoldaşlarımın hamısından uğurlu nəticə gözləyirəm" Toğrul Əsgərov: "Komanda yoldaşlarımın hamısından uğurlu nəticə gözləyirəm" 1 Avqust, 2016 23:56 Bakı. 1 avqust. REPORT.AZ/ “Bizi gözəl şəkildə Olimpiya Oyunlarına yola salan hər kəsə təşəkkürümü bildirirəm. İdmançılarımıza qarşı böyük diqqət var. Bu da üzərimizdə olan məsuliyyəti daha da artırır”."Report"un məlumatına görə, bu sözləri güləşçimiz, London Yay Olimpiya Oyunlarının qalibi Toğrul Əsgərov deyib.23 yaşlı idmançımız Rio olimpiadasına yollanmamışdan öncə jurnalistlərə açıqlamasında bütün güləşçiləmizdən uğurlu nəticə gözlədiyini vurğulayıb: “Rioda 4 il öncəki uğurumu təkrarlamağa çalışacağam. Yenidən Olimpiya çempionu olmaq istəyirəm. Bütün idmançılarımıza uğurlar arzulayıram. İstərdim ki, olimpiadada medallarımızın sayı-hesabı olmasın". O, qeyd edib ki, güləşçilərimizin hamısı titullu idmançılardır: "4-5 nəfər ardıcıl ikinci dəfə olimpiadada yarışacaq. Komanda yoldaşlarımın hamısından uğurlu nəticə gözləyirəm”. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


Bakıda görünməmiş qanunsuzluq: yol polisi parkomatın yanından maşınları apardı - VİDEO » Asiya Informasiya Agentliyi\nBakıda görünməmiş qanunsuzluq: yol polisi parkomatın yanından maşınları apardı - VİDEO\nBakının Xətai rayonu, Nəcəfqulu Rəfiyev küçəsində Bakı Şəhər İcra Hakimiyyətinin quraşdırdığı parkomatların yanından 10-dan çox avtomobil qanunsuz olaraq cərimə meydançasına aparılıb.\nSürücülər lent.az-a bildirir ki, müvafiq dövlət qurumunun icazəsi ilə qoyulmuş parkomatların yanında avtomobillərini saxlayıb, dayanacaq pulunu ödəsələr də, evakuatorlar nəqliyyat vasitələrini cərimə meydançasına aparıb. Polis sürücülərə bildirilib ki, parkomat qanunsuz qoyulub.\nBakı şəhər İcra Hakimiyyətinin hadisə yerində olan əməkdaşları isə bildirib ki, avtomobilləri cərimə meydançasına aparan şəxslər qanunsuzluq ediblər: “Bizim burada parkomatlarımız var. Nəqliyyat vasitələrini saxlamaq qanunidir. Lakin avtomobilləri aparanlar iddia edir ki, parkomat qanunsuz qoyulub. Gülməli vəziyyət yaranıb”.\nQeyd edək ki, avtomobilləri qanunsuz şəkildə cərimə meydançasına aparan evakuatorun dövlət nömrə nişanı 90 JM 008-dir.\nMəsələ ilə bağlı Bakı şəhər Baş Dövlət Yol Polisi İdarəsinin İctimaiyyətlə əlaqələr şöbəsinin rəisi Vaqif Əsədov bildirib ki, hardasa parkomat qoyulubsa, o demək deyil, orada nəqliyyat vasitələrini saxlamaq olar: “Ola bilsin ki, parkomat düzgün qoyulmayıb. Mən indi bu məsələdən xəbərsizəm”.\nVaqif Əsədov qeyd edib ki, həmin sürücülər cərimə meydançasına yaxınlaşıb, avtomobillərinin niyə aparılmasını öyrənə bilərlər: “Həmin sürücülər cərimə meydançasına yaxınlaşsın. Onlara nəqliyyat vasitələrinin şəkillərini göstərəcəklər və niyə aparılmasını izah edəcəklər”.\nTarix :10-10-2017, 00:25


Region « AzeriDiaspor\nABŞ-da fəaliyyət göstərən AZAD təşkilatı Ramil Səfərovun əfvi ilə bağlı vəziyyətlə əlaqədar Hillari Klintona məktub göndərib\nPosted September 3rd, 2012 at 10:30 am (UTC-5)\nABŞ-da fəaliyyət göstərən Azərbaycanlı Amerikalılar Demokratiya uğrunda (AZAD) təşkilatı Ramil Səfərovun ekstradisiyası ətrafında yaranmış vəziyyətlə bağlı Dövlət katibi Hillari Klintona açıq məktub göndərib. Təşkilatın sədri Elmar Şaxtaxtinskinin adından yazılmış məktubda ABŞ Dövlət Departamentinin Azərbaycan prezidentinin Ramil Səfərovun əfvi ilə bağlı dərin narahatlığını ifadə etdiyi bəyanatına münasibət bildirilib. Məktubda deyilir ki, Dövlət Departamentinin Azərbaycanda insan hüquqları […]\nTags: ABŞ, Amerika, Amerikanın səsi, AZAD, AzeriDiaspor, Azərbaycan, Azərbaycanlı Amerikalılar Demokratiya Uğrunda, azərbaycanlılar, diaspor, Dövlət Departamenti, ekstradisiya, Ermənistan, Ramil Safarov, Ramil Səfərov, State Department, VOA Posted in ABŞ-Azərbaycan, Amerika azərbaycanlıları, Azərbaycan, Azərbaycan lobbisi, Dağlıq Qarabağ, Dünya azərbaycanlıları, Region\nABŞ-dakı Azərbaycan diaspor təşkilatları Nümayəndələr Palatasında Türkiyəyə dair qərara etiraz bildirir\nPosted December 16th, 2011 at 4:03 pm (UTC-5)\nAmerikadakı Azərbaycan diaspor təşkilatları icma üzvlərinə göndərilən məktublarda Konqresin Nümayəndələr Palatasının ümumi iclasında Türkiyədə xristianların irsinin qorunması və kilsələrin qaytarılmasına çağıran layihənin qəbul edilməsilə bağlı mövqelərini bildirib. Amerika-Azərbaycan Cəmiyyəti, Amerika-Azərbaycan Şurası və Pax Turcica institutu ABŞ-dakı türk təşkilatlarına qoşularaq, Nümayəndələr Palatasının 306 saylı qətnaməsini pisləyib. Onların icma üzvlərinə göndərdiyi müraciətdə deyilir ki, sənəd Birləşmiş Ştatlar […]\nTags: ABŞ, Amerika, Amerika Azərbaycan Cəmiyyəti, Amerika-Azərbaycan Şurası, Amerikanın səsi, AzeriDiaspor, diaspor, Konqres, konqresmen, NATO, Nümayəndələr Palatası, Pax Turcica, qanunverici, qətnamə, türk, Türkiyə, USAN Posted in Amerika, Amerika azərbaycanlıları, Azərbaycan lobbisi, Diaspor tədbirləri, Region, Türk Dünyası\nAncelina Joli Türkiyə-Suriya sərhəddinə gedir\nPosted June 15th, 2011 at 3:31 pm (UTC-5)\nHollivud aktrisası, BMT-nin xoşməramlı səfiri Ancelina Joli Suriya qaçqınlarının vəziyyəti ilə tanış olmaq üçün Türkiyəyə səfər edəcək. Səfərin cümə günü başlayacağı bildirilir. Ancelina Jolinin Türkiyə-Suriya sərhəddində çadır şəhərciyinə baş çəkəcəyi gözlənilir. Suriya silahlı qüvvələrinin ölkənin şimalında Cisr əl-Şuqur şəhərində yerləşməsindən sonra minlərlə insan zorakılıqlardan qorxaraq, qonşu Türkiyəyə pənah gətirmişdir. Dünyanın böhranlı bölgələrinə səfərlər edən Ancelina […]\nŞirin İbadi İranda yaşayan xalqların ana dilində təhsil almaq hüququndan danışdı\nPosted April 21st, 2011 at 6:43 pm (UTC-5)\nVaşinqtonda Karneqi Sülh İnkişaf fondunda tanınmış iranlı hüquq müdafiəçisi, Nobel mükafatı laureatı Şirin İbadinin yeni kitabının prezentasiyası keçirilib. “Qızıl Qəfəs:Üç qardaş, üç seçim, bir tale” adlı kitabda xanım İbadi İranda avtoritar rejimdən qurtulmaq uğrunda uzun və qeyri-müvəffəq mübarizəni bioqrafik perspektivdən təsvir edir. Kitabın prezentasiya mərasimində danışan Şirin İbadi İranda bu gün demokratiya və insan haqlarının […]\nPosted in Mədəniyyət, Region\nŞirin İbadinin Vaşinqtonda kitabının prezentasiyası keçirilir\nPosted April 21st, 2011 at 10:31 am (UTC-5)\nTanınmış iranlı hüquq müdafiəçisi, Nobel mükafatı laureatı Şirin İbadinin Vaşinqtonda yeni kitabının prezentasiyası keçirilir. “Qızıl Qəfəs:Üç qardaş, üç seçim, bir tale” adlı kitabda İranda avtoritar rejimdən qurtulmaq uğrunda uzun və qeyri-müvəffəq mübarizə bioqrafik perspektivdən əks etdirilir. Xanım İbadi Vaşinqtonda Karneqi Sülh İnkişaf fondunda İranda demokratiya və insan haqlarının bugünkü durumu və bunlar qarşısında duran maneələrdən […]\nPosted in Amerika, Region


Anım – Səhifə 3 – Novator.az\nSentyabrın 27-si Azərbaycanın işğal altında olan torpaqlarının azad edilməsi uğrunda həlak olmuş şəhidlərin xatirəsini yad etmə günü – Anım Günüdür. Prezident, ali baş komandan İlham Əliyev Azərbaycan Televiziyası ilə xalqa müraciət edərək bir il əvvəl Ermənistanın Azərbaycana qarşı hərbi təxribat t...\nPrezident İlham Əliyevin Rusiyanın “Nasionalnaya oborona” jurnalının baş redaktoru İqor Korotçenkoya müsahibəsi yayılıb. Dövlət başçısı 2020-ci il sentyabrın 27-də başlayan Vətən müharibəsindən danışaraq deyib: “Müdafiə naziri mənə məlumat verdi ki, təmas xəttindəki mövqelərimiz və bəzi yaşayış mənt...\nHikmət Sabiroğlu 2020-ci ilin müharibəsinə bir Vətən müharibəsi deyirik, bir də İkinci Qarabağ müharibəsi. “İkinci Qarabağ müharibəsi” uğurlu variant deyil. Erməni təcavüzü 1988-ci ildə başlayıb 1991-ci ildən hərbi işğala dönən “Birinci Qarabağ müharibəsi”ndən çox əvvələ gedib çıxır. 1918-1920-ci il...\n1993-cü il iyulun 23-ü – Ağdamın işğal günü yaddaşımda əbədi donub qalıb: həm də həmin mənzərəni canlı deyil, dövlət televiziyasının ekranından qəlbimə, yaddaşımın dərinliyinə köçürmüşəm. O vaxt televiziyalar hadisələri istədikləri yerdən birbaşa reportaj kimi yayırdılar: AzTV ilə də belə olmu...\nƏhməd Oğuz Suyumuz başdan bulandı, Kor olsun ayrılıqları. Göz yaşıyla durularsa, Durulsun ayrılıqları. Nә çәkdim bu yaşa kimi, İndi sevmәk peşә kimi. Sal әlindәn şüşә kimi, Qırılsın ayrılıqları. Mәni yerimdәn oynatdı, Oydu, içimi göynәtdi. Yenidәn sevmәk öyrәtdi – Var olsun ayrılıqları… ...\nƏhməd Oğuz vəfat edib\nŞair, publisist, kino xadimi, Respublika Radiosunun şöbə müdiri Əhməd Oğuz avqustun 31-də onkoloji xəstəlikdən vəfat edib. Əhməd Oğuz 1961-ci il noyabrın 13-də Qərbi Azərbaycanda, Dağ Borçalı mahalında doğulub. İndiki Azərbaycan Dövlət Pedaqoji Universitetini bitirib. Qubada və Qərbi Azərbaycanda di...\nRafiq Hacıyev vəfat edib\nYazıçı-publisist, təhqiqatçı jurnalist Rafiq Hacıyev iyulun 29-da vəfat edib. 1954-cü ildə doğulan Rafiq Hacıyev Bakı Dövlət Universitetinin jurnalistika və hüquq fakültələrini bitirib. “Kommunist”, “Həyat”, “Azərbaycan” qəzetlərində məsul vəzifələr tutub, “Odlar yurdu” qəzetinin baş redaktoru, AZƏR...\n…İlham Mazanlı cəmi 66 il yaşadı. Ruhən isə ömrü daha çox olacaq: onu tanıyan insanlardan sonuncusu dünyadan gedənədək. O, böyük məhəbbətlə sevdiyi həyata vida dediyi gün ürəyimdən ağrı keçdi: “Yaxşı adamların sayı yenə azaldı”. Yaş fərqimizə və sonralar çalışdığımız sahələrin müxtəlifliyinə g...\nGörkəmli jurnalist, əməkdar mədəniyyət işçisi, “Şöhrət” ordeni laureatı Şamil Şahməmmədov vəfat edib. Şamil Məmməd oğlu Şahməmmədov 1934-cü ildə doğulub. Azərbaycan Dövlət Universitetinin filologiya fakültəsinin jurnalistika şöbəsini bitirib. “Bakı” qəzetinin müxbiri, şöbə müdiri, məsul katibi, reda...\nMüxalif siyasətçi Tofiq Yaqublunun qızı, Müsavat Partiyasının üzvü Nigar Həzi özünün “Facebook” səhifəsində doğum günündən yazıb: “33 yaşım oldu. Bu illərə nələr sığmadı… 33 ilin 8 ili həbsxanalarla bağlı olub. Bu illər ərzində cəmi bir dəfə doğum gününü ailəliklə qeyd etmişik, onda da Nərgiz ...\nPrezident İlham Əliyev iyulun 22-də Daşkəsən rayonuna səfər edib. AZƏRTAC xəbər verir ki, dövlət başçısı Daşkəsən şəhərindəki Şəhidlər xiyabanına baş çəkib. 1993-cü ildə salınan Şəhidlər xiyabanında Birinci Qarabağ savaşının və 2020-ci ilin Vətən müharibəsinin şəhidləri dəfn olunub. Vətən müharibəsi...\nPrezident İlham Əliyev şəhid media nümayəndələri – Azərbaycan Dövlət İnformasiya Agentliyinin müxbiri Məhərrəm İbrahimov və Azərbaycan Televiziyasının operatoru Sirac Abışovun ailələrinə mənzillər hədiyyə edib. İyulun 22-də əmək və əhalinin sosial müdafiəsi naziri Sahil Babayev şəhid jurnalistlərin ...\nİsa Qəmbərdən Xalq Cəbhəsi təbriki\nSiyasətçi İsa Qəmbər Azərbaycan Xalq Cəbhəsinin (AXC) quruluş günü ilə bağlı təbrik yayıb. Novator.az-ın məlumatına görə, siyasətçi özünün “Facebook” səhifəsində yazır ki, 16 iyul 1989-cu ildə Əbülfəz Elçibəyin liderliyi ilə AXC-nin yaradılmasında iştirakından qürur duyur: “16 iyul 1993-cü ildə həbs...\nQəlbimizdə ucalan abidələr\nArif Hacılı Müsavat Partiyasının başqanı İyulun 5-i Azərbaycan Xalq Cümhuriyyətinin qurucularından biri, Məhəmməd Əmin Rəsulzadənin ən yaxın silahdaşı Nəsib bəy Yusifbəylinin doğum günüdür. Nəsib bəy Yusifbəyli hələ Rusiyanın qüdrətli dövründə bu imperiyanın federal dövlətə çevrilməsi, Azərbaycanın ...\nİyunun 30-da Müdafiə Nazirliyi 2020-ci ilin Vətən müharibəsində şəhid olmuş 2906 nəfər hərbi qulluqçunun və itkin düşmüş sayılan 8 nəfərin siyahısını yayıb. Məlumata görə, itkin düşmüş hesab olunan kapitan Pənahov Əkbər Bəylər oğlu, leytenant Vəlizadə İbrahim Səməd oğlunun, gizir İxtiyar İlqarın, əs...\nİyunun 26-sı Azərbaycan Respublikasının Silahlı Qüvvələri Günüdür. 1918-ci ilin həmin günü Azərbaycan Xalq Cümhuriyyəti Nazirlər Şurasının qərarı ilə ilk ordu hissəsi – əlahiddə Azərbaycan korpusu yaradılıb. Azərbaycan Konstitusiyasına görə, Silahlı Qüvvələr Azərbaycan Ordusundan və başqa silahlı bi...


Rusiya Qarabağın sayəsində buna nail olur » Manevr.az\nRusiya Prezidenti Vladimir Putin bundan sonra Ukraynanın NATO və Avropa Birliyinə üzvlüyünə maneə yaradacaq.\nManevr.az xəbər verir ki, bunu “Liga.net” saytına müsahibəsində Polşanın eks-prezidenti Aleksandr Kvasnevski deyib.\n“Mən 2005-ci ilə qədər Putinlə çox danışmışam. Onun iki strateji hədəfi var. Birincisi, o, Rusiyanı dünya arenasında böyük oyunçu etmək istəyir. Buna artıq nail olub. İkinci məqsəd isə Rusiyanın keçmiş SSRİ-nin toplayıcısı statusuna nail olmasıdır”, – deyə o bildirib.\nO, Kremlin dondurulmuş konfliktlər üçün “yaxşı mütəxəssis” olduğunu deyib. Kvasnevski Rusiyanın bunu Dağlıq Qarabağ, Dnestryanı, Gürcüstan və Ukraynada sübut etdiyini bildirib:\n“Rusiya öz siyasətini belə konfliktlər əsasında qurur. Putinə sizin ölkəniz lazımdır ki, Rusiyanı böyük ölkəyə çevirsin. O başa düşür ki, Baltikyanı ölkələri bir daha görməyəcək, amma Ukraynaya görə mübarizə aparacaq. Ona görə də Moskvanın Ukrayna siyasətində hansısa dəyişikliklər gözləməyə dəyməz”./axar.az


Trampa zəng gəldi, mətbuat konfransını təcili tərk etdi » Qadin.Net ~ İlk milli qadın portalı\nABŞ Prezidenti Donald Tramp ona təcili telefon zəngi gəldiyini bildirərək gözlənilmədən mətbuat konfransını tərk edib.\nQadin.Net bildirir ki, bu barədə “RİA Novosti” agentliyi məlumat yayıb.\n“Mənə təcili zəng gəldi. Mən qayıdacağam, sabah görüşərik”, - deyə Birləşmiş Ştatlar prezidenti mətbuat konfransında iştirak edənlərə xitabən bildirib.\nD.Tramp ona gələn təcili telefon zənginin nə ilə əlaqədar olduğunu açıqlamayıb.


“Mən öz pulumu tələb edirəm” - Qafqaz Xəbər Agentliyi - qafqaznews.az\n“Mən öz pulumu tələb edirəm”\nMay 17, 2017 16:22 May 19, 2017 14:37 Admin\nBir dəfə, daha doğrusu 2014-cü ilin fevral ayında o, mənə şəkillər göstərib demişdi ki, Almaniyaya ərinin yanına getmişdi və şəkillərdəki ərinin müalicə olduğu Almaniyadakı xəstəxanadır, guya əri əməliiyyat olunmalıdır, bahalı bərpa prosedurları lazım olduğu üçün çox pul tələb olunur.\nBunu mənə bildirən Elnarə Abdullayeva ərinin həyatının təhlükə qarşısında olduğunu və “Əgər əməliyyat olmazsa ərim ölə bilər” deyib məndən pul istədi. Mən onun sözlərinə inanıb ona borc olaraq 7150 manat və 500 dollar pul verdim. O, hər dəfə mənə ərinin müalicəsi ilə əlaqədar pulun vacib lazım olduğunu və ərinin həyatının ölüm təhlükəsi qarşısında olduğuna məni inandırıb pul alırdı və əri sağalıb gələn kimi məndən almış olduğu pulların hamısını qaytaracağını vəd edirdi.\nElnarə Abdullayeva mən işlədiyim fitnes-kluba məndən qabaq gəlib-gedirdi və orada işləyənlərin hamısı onu yaxşı tanıyırdılar. O, bizə şəkillər göstərib deyirdi ki, bu onun Masazırda olan “villasıdır”. Bundan başqa o deyirdi ki, ərinin Sabirabad rayonunda 2 balıq vətəgəsi vardır.\n2014-cü ilin aprel ayında Elnarə Abdullayeva məndən pul istəyəndə məndə pul olmadığı üçün onunla “Moskva” univermağına gedib özümün bir neçə qızıl-zınət əşyalarını satıb 650 (altı yüz əlli) manat pulu ona verdim. 2014-cü ilin may ayında isə Elnarə Abdullayeva yenə yalvararaq inandırıb məndən 11.000 (on bir min) manat, bir neçə vaxt sonra isə 5.000 (beş min) manat pul aldı. Daha sonra isə, Elnarə Abdullayeva yenə ona vacib pul lazım olduğunu bildirdi və mən onun yalvarışlarına inanıb, 30.08.2015-ci il tarixdə “İctimai İnkişaf” bankdan 3.000 (üç min) ABŞ dolları məbləğində pul götürüb Elnarə Abdullayevaya verdim.\nƏvəzində isə banka bu günə qədər 4.000 ABŞ dolları qaytarmışam və yenə 2.000 ABŞ dolları məbləğində pul ödəməliyəm. Elnarə məndən 10 min manat dəyərində qızıl zinət əşyaları götürüb. O, hər dəfə məni inandırırdı ki, əri Almaniyada xəstəxanada müalicə alır və məndən aldığı pulları onun müalicəsinə yollayır. Sonradan mən başa düşdüm ki, Elnarənin danışdıqları hamısı yalan olub və bizi inandırmaq üçün bunları danışırmış ki, mən onun yalanlarına inanım və o istədiyi pulları məndən asanlıqla alsın.\n2016-cı ilin yanvar ayına kimi mən onun telefonuna mesajlar yazırdım və Elnarə Abdullayeva hər dəfə müxtəlif bəhanələrlə məni aldadaraq məndən pulları və qızıl-zinət əşyalarımı qaytarmağı vəd etsə də heç nə qaytarmırdı. Sonralar mən onun anası, 6 №-li məktəbdə müəllimə işləyən Tuğbanı Nərimanov rayonunda yaşadığı ünvanda tapıb qızı Elnarə Abdullayevanın mənə qarşı etdiklərini danışdım.\nAnası Tuğba məni inandırdı ki, qızı Elnarənin məndən aldadıb-aldığı pulları və qızılları mütləq qaytaracaqlar. O, mənə qəti söz verib yola saldı. Bu minvalla mən Tuğba ilə dəfələrlə əlaqə saxlasam da, o özü də hər dəfə məni bir bəhanə ilə aldatdı”.\nMəlumat üçün bildirək ki, Elnarə Abdullayevanın anası Tuğba Abdullayeva müxbirimizə bildirib ki, Nazənin Məcidova sələmçidir və onun qızına faizə pul verib. 16 may 2017-ci il tarixdə Nazənin Məcidova Tuğba Abdullayevanın dedikləri ilə bağlı LEGİON-a açıqlama verib: “ Əgər mən həqiqətən də sələmçi olsaydım, faizə pul versəydim bunun şahidləri olardı. Nə Elnarə, nə anası Tuğba bir nəfər şahid göstərə bilməzlər ki, mən onun yanında Elnarə Abdullayevaya faizə pul vermişəm.\nAncaq Elnarə Abdullayevanın məni aldatmasının çoxlu şahidləri var. Elnarə dəfələrlə xəstə ərinin müalicəsinə kömək üçün məndən xahiş edib. Mən onun yalvarışlarına, göz yaşlarına inanmışam. Kaş inanmayaydım. O mənimlə yaxınlq etmək, dostluq etmək üçün hər yola əl atırdı, öz ağır taleyindən gileylənirdi. Xəstə ərinin müalicəsinə 300 min manat lazım olduğunu deyirdi.\nMən nə mümkündürsə, onun üçün etdim, borca girdim. İndi isə Elnarənin anası məni sələmçi adlandırır. Mən Tuğba Abdullayevanın yadına salmaq istəyirəm ki, qızının mənə yazdığı sms-lərdə məndən faizə deyil, böyük məbləğdə pul aldığı yazılır. Həmin sms-lərdə sələmdən söhbət getmir”.\nƏmlakı mənimsənilən vətəndaş nazir Ramil Usubova müarciət edir\n“Mən dələduzluğun qurbanı oldum”\nAzərbaycan Elnarə Abdullayeva Nazənin Məcidova Qafqaz Xəbər Agentliyi


Qəhvəni müxtəlif ölkələrdə necə içirlər? – medpress.az\nDərc olunub: 17 Aprel 2019 . Bu azredaktor\nAprelin 17-si Beynəlxalq qəhvə günüdür. Daha doğrusu, bütün dünyadakı qəhvə həvəskarları hesab edirlər ki, qəhvə günü ildə iki dəfə – oktyabrın 1-də və aprelin 17-də qeyd edilməlidir.\nMedpress.az xarici mətbuata istinadla bildirir ki, bu gün İtaliyada xüsusi qeyd edilir: orada bu günə Espresso adı da veriblər. İtaliyanın həryerində əyləncəli şoular, bu içkinin hazırlanması ilə bağlı yarışlar təşkil olunur.\nBöyük Fransa imperatoru Napoloeon Bonapart isə deyib ki, tünd qəhvə onu dirildir.\nDünyanın hər yerində insanlar hər səhər eyni və xoş bir rituala əməl edirlər: oyanır, dartınır və xoş əhval üçün bir fincan qəhvə içirlər. Ancaq ən populyar içkinin hər ölkədə özünəməxsus hazırlanması qaydası var. Planetin müxtəlif nöqtəsində qəhvənin necə içildiyini təqdim edirik.\nKaffeost – Finlandiya\nFin qəhvəsi Kaffeost juustoleipä – kub formasında pendirlə verilir. O qədər də iştahedici səslənmir, lakin finlər bu qeyri-adi dadı sevirlər.\nFrappe – Yunanıstan\nBütün dünyada sevilən Frappeni 1957-ci ildə Neskafe şirkətinin nümayəndələri düşünüblər. Frappe yunanların xoşuna gəlib və ilin yay fəslində ən populyar içki olub. Onu kifayət qədər sadə hazırlayırlar: tez həll edilə bilən kofeni südlə çalıb buz əlavə edilir.\nCafe de Olla – Meksika\nZəif odda ətirli darçınla bişirilən ənənəvi Meksika qəhvəsi qənd parçası ilə qamışdan olan fincanda verilir. Yerlilər hesab edirlər ki, qamış fincanı qəhvə dənələrinin daha dadlı açılmasına kömək edir.\nCafe Bombon – İspaniya\nCafe Bombon birmənalı şəkildə şirin sevənlərin zövqünə uyğun olacaq. Onun hazırlanması üçün eyni miqdarda qatılaşdırılmış süd və qədim qara qəhvə lazımdır. Fransızlar isə klassik və bəzən bir az duru espressoya üstünlük verirlər.\nWiener Mélange – Avstriya\nAvstriya qəhvəsi kapuçinonun yaxın qohumudur – bu şpl espressoya qaynar süd və süd köpüyü əlavə edilir, bəzən qaymaqla çalınır və bir çimdik də kakao kirşanı əlavə olunur.\nCafé au lai – Fransa\nSizin üçün fransızlardan daha bir resept: onlar öz səhərlərini yeni bişirilən qara qəhvəni həmin miqdarda əlavə edilən təzə südlə başlamağı xoşlayırlar.\nQahwa – Səudiyyə Ərəbistanı\nQəhvə Səudiyyə Ərəbistanında və digər ərəb ölkələrində bütöv ədvəcat kaleydoskopu ilə – hill, zəfəran, darçın, zəncəfil və qərənfillərlə bişirilir. Büzüşdürücü dadı bir qədər yumşaltmaq üçün qəhvəyə tez-tez duru xurma əlavə edirlər.\nGündəm, Qida rubrikalarında dərc olunub. Açar sözlər: içmək, qəhvə